EAJ-PNV Gipuzkoako Batzar Nagusiak: EAJ-PNV-K SALATU DU, BILDUREN MURRIZKETEK BERGARAKO UNED UNIBERTSITATEA ARRISKUAN JARRI DUTELA\nEAJ-PNV-K SALATU DU, BILDUREN MURRIZKETEK BERGARAKO UNED UNIBERTSITATEA ARRISKUAN JARRI DUTELA\nJeltzaleen batzarkide taldek proposamena egin du, Bilduren aginteko Foru Aldundiak iritzia alda dezan eta Bergarako UNEDi 140.000 euro eman diezazkion hezkuntzaren kalitatea bermatzeko.\nGipuzkoako Foru Aldundiak gutxitu du urtero Bergarako UNED unibertistatearen egoitzari ematen dion diru-laguntza. Horren ondorioz, 1.500 ikaslek, gutxi gorabehera, kaltetu ditu, izan ere hezkuntza zerbitzuek okerrera egin dute. Horren arira, EAJ-PNVren batzarkide eta Kultura, Gazteria eta Kiroletako batzordeko bozeramaile Aintzane Oiarbidek gogoratu du, Martin Garitano diputatu nagusia dela Bergarako UNED zentroa kudeatzen duen partzuergoaren presidentea, eta honakoa leporatu dio: “Egindako murrizketen ondorioz, Bergarako UNED arriskuan jarri du. Hain zuzen ere, Foru Aldundiak 2012an 400.658 euro eman zizkion eta, 2013ko aurrekontuan aldiz, 290.000 euro”.\nIldo beretik, Oiarbidek azpimarratu du, Bergarako UNED dela ezaugarri berezi horretako zentro bakarra Gipuzkoan; beraz, bertan murrizketa horiek gipuzkoarrei kalte egiten diete, izan ere, herritarrei ematen zaizkien hezkuntza zerbitzuek okerrera egingo dute. Horrenbestez, Kultura, Gazteria eta Kiroletako batzordean jeltzaleen batzarkide taldearen eledunak segidakoa esan du: “Bilduren aginteko Foru Aldundiaren murrizketek Bergaran ematen diren eskolak erdira gutxituko dituzte eta beraz, ikasleen formazioari kalte egingo diote”.\nEra berean, EAJ-PNVren batzarkideak azaldu duenez, Bergarako UNEDek ia 500 urte ditu. Epe luze horretan Euskadiko goi hezkuntzaren sorlekua izan da eta, halaber, unibertsitate-hezkuntzako hainbat proiektuen jaiotzaren lekuko izan da. Beraz, proiektu horiek guztiak ezin dira baztertu, izan ere, balio estrategikoa dute krisi garaian”.\nHori dela eta, Aintzane Oiarbidek iragarri du, EAJ-PNVk ekimena egin duela Bilduren aginteko Foru Aldundiak iritzia alda dezan eta Bergarako UNEDi 140.000 euro eman diezazkion, hezkuntzaren kalitatea bermatzeko. Oiarbideren iritziz, oso larria da Foru Aldundiak erabaki izana gertuko hezkuntza ereduarekin amaitzea. Horren ondorioz, ikasleek ezin izango dituzte UNEDeko ikasgai bakoitzaren gai guztiak osorik jaso.


Xilaba txapelketa Archives - Bertsolari\nPosts Tagged "Xilaba txapelketa"\nXilabako taldeak eta saioak aurkeztu dituzte\nXilabako taldeak eta saioak aurkeztu dituzte – Urriaren 12an hasiko dute lehen taldekako Xilaba bertso txapelketa, Gameren (Zuberoa), eta abenduaren lehenerako finkatua dute finala Baigorrin (Nafarroa Beherea). Bitarte horretan, 11 talde eta hamalau saio guztira, Zuberoan, Baxenabarren eta Lapurdin. Hemen daukazue taldeen aurkezpena eta saioen nondik-norakoak. Informazio gehiago Ipar Euskal Herriko Hitzan. Xilabako taldeak eta


Kirolak – 25 orrialdea – Irunero\nAsteazkena, 3 martxoa 2021\n2013(e)ko apirilak 12 No Responses\nIrungo Txirrindulari Elkarteak aurten bost talde izango ditu, eta lehendabiziko aldiz master 30 kategorian lehiatuko da, alegia, 30etik 39ra urte bitartekoenean. Pasa den martxoaren 10ean Bidasoa eskualdeko txirrindularitzak hitzordu garrantzitsua izan zuen Atalaia Hotelean, Irungo Txirrindulari Elkarteak 2013ko denboraldirako dituen...\n2013(e)ko apirilak 11 No Responses\nBukatu berri den 2013ko indoor denboraldia, zalantzarik gabe, eskualdeko klubaren historiako hoberena izan da. Atletismoaren denboraldiak betidanik bi garaitan banatu izan dira: indoor sasoian eta aire zabaleko sasoian. Abendutik martxora irauten dute indoor t...\n2013(e)ko apirilak 8 No Responses\nTtipi-ttapa Korrika 18 martxoaren 24ko goizaldean Irundik igaro zen Eman euskara elkarri leloa zabalduz. Gure hiriko hainbat elkarte eta tabernatan afariak antolatu ziren eta bapo jan ondoren parte-har-tzaileek gorputza pixka bat astindu behar izan zuten. Esku...\nBidasoako Itaiak hitzaldia eta mobilizazioa antolatu ditu martxoaren 8aren harira


Errotulu eta plakak euskaraz: doan lortu edo zuk zeuk egin eta jarri!! •\nErrotulu eta plakak euskaraz: doan lortu edo zuk zeuk egin eta jarri!!\nErrotulu eta plakak euskaraz –\nEuskararen presentzia kalean oso ezberdina da gune soziolinguistikoaren arabera, errotulu eta plakak euskaraz jartzeari dagokionean.\nAluminiozko 50 plaka atera ditugu, doan emateko. Baldintza bakarra; dagokion tokian jartzea.\nGune erdaldunetan, presentzia hori erakunde publikoetan dago bermatua soilik. Esparru pribatuan, negargarria da.\nHorrelako 200 pegatina atera eta 200 ataritan itsatsita.\nPentsatu orain zu bizi zaren eraikinean jartzen diren kartel, errotulu edo oharretan. Zer egin erdara hutsa nagusi bada? Auzokideei eta zure administrazioari eskatu beharko zenioke. Normalean ez dizute trabarik jarriko. Agian, auzokideren bat aurka agertuko da (guri gertatu zaigu). Arazo nagusia kostu ekonomikorik edukitzea da. Gainontzeko auzokideak prest daude denon artean euskarazko kartelak ordaintzeko?\nSuposatuz euskaraz jartzeko adostasuna lortu dugula. Ondoren, beste arazo batekin topo egingo dugu: ez ditugu euskarazko kartelik topatuko dendetan (eskuarki burdindegi edo ferreterietan). Edo daudenak garestiagoak dira.\nOhar garrantzitsuenak hauek dira: “Itxi atea, mesedez“, “Auzokideek ez du publizitaterik nahi“, “Irteera“, “1. solairua“…\nDoan lortu edo zuk zeuk egin.\nAuzoko kartel ugari euskaraz izan daitezen, baina, errotulu eta plakak egiteko ez da diru askorik behar. Kanpoaldean ez badago (eguzki izpi, euri eta haizea jasan gabe) eta are gehiago, kale mailan ez badago, oharra inprimatzea eta plastiko batean sartzea nahikoa da (folio tamainuko din A4 orri bakarra plastifikatzea euro bateko kostua izan ohi du).\nHortaz, dirua baino, borondatea eta kontzientziazioa behar da. Idatzi honetan, gogoeta eginarazi nahi dizugu. Begiratu zure auzoan zer dagoen erdara hutsean. Ba al dago zuk zeuk euskaratu dezakezunik?\nDirua baino, borondatea beharrezkoa da elebitasuna ziurtatzeko. Inprimagailua, plastikoa eta sendo itsatsi.\nGure hizkuntzak merezi duen tokiari ezin dio uko egin. Hitz bakoitza, errotulu edo plaka bakoitza, altxor bat da. Presentzia horrek hizkuntza prestijiatzen du. Hitzak ezagutzera emanez, normalizatzen eta zabaltzen dira.\nZiurtatzen dizugu, zuk zeuk bat egin eta jarri ondoren, harro sentituko zara egindakoaz. Animatu zaitez!\neuskaragara.net-en gure kartelak sortu ditugu, eguzki eta uraren aurrean iraunkorragoak eta itxura hobeagokoak izan daitezen. Aurretik, euskarazko kartel bakarra ere ez zegoen horietan jarri ditugu. Beraz, aldaketa nabaria izan da. Baina horrez gain, pegatina eta plakak sortu ditugu, doan emateko.\n20×10 zm-ko plaka bat (metrakilato, aluminio, PVC…) 20€ko balioa izan dezake. Baina espreski sortu behar baduzu (hau da, ez bada seriean sortu), 60€ ere balio dezake. Hori dela eta, guk 50 eta 200 aleko sortak egin ditugu, prezioa ale bakoitzeko pixka bat murrizteko. Prezioa unitateko txikiagoa da, baina kontuan hartu sorta atera dugula. Gure finantziazioa liburu fisiko eta birtualaren salmentatik dator. Eta lortutako mozkina euskara sustatu behar eta nahi dugu (irabazi asmorik gabeko erakundea gara). Horregatik, honako bi hauek doan ematen ditugu: (baldintza bakarra, leku publikoan jartzea)\nLortu nahi izanez gero, jarri gurekin harremanetan 665757161 zenbakian.\nerrotuluak, kartelak, plaka\nZabalik da "Geuretik sortuak" artistentzako beka deialdia\n[Urpeko Bonbarda #001] Munduaren bira, pandemian\nZer duzu buruan “Errotulu eta plakak euskaraz: doan lortu edo zuk zeuk egin eta jarri!!”-ri buruz\nA 2021-01-06 20:57\nEuskara zabaltzeari bai. Baina euskararen kalitateari kasu egitea ere ez legoke batere gaizki


'1937, gogoaren bidezidorretatik' bihar gauean — dantzan.eus\nHemen zaude: Hasiera › Hemeroteka › '1937, gogoaren bidezidorretatik' bihar gauean\n'1937, gogoaren bidezidorretatik' bihar gauean\nKukai eta Tanttaka taldeek ekoitzitako dantza ikuskizuna apirilean grabatu zuen ETBk\nKukai eta Tanttaka taldeek ekoitzi dute ikuskizuna, eta Miramongo estudioetan grabatu zuten, apirilean. Egun bakar batean egin zuten grabazioa; bi saio egin zituzten, lehenengoa jenderik gabe eta bigarrena jendaurrean. Grabazioan parte hartu zuten Mireia Gabilondo zuzendariak, Kukai taldeko dantzariek, Juan Mari Beltranek eta bere musikariek. «Aspaldi zegoen interesa ETB eta gure partetik ikuskizuna grabatu eta emititzeko, eta, azkenean, bakoitzak beretik zerbait eman eta gero, ados jarri ginen», dio Maiak.\n36ko gerrako umeak\n1937. urtean Euskal Herritik atera eta erbesteratu zituzten zazpi haurren bizipenak kontatzen ditu ikuskizunak. Jon Maia, Eneko Gil, Urko Mitxelena, Alain Maia, Ibon Uharte, Nerea Vesga eta Vanesa Castaño dantzariek jokatzen dute ume horien rola. Juan Mari Beltranen Arditurri diskoko doinu poetikoak, Euskadiko Filmategiko irudi erreal eta gordinak, eta dantza tradizionalak dira haurren sentipenak adierazteko bide. Maitasun istorioak, urtebetetzeak, dantza agerraldiak eta beste hainbat pasadizo hunkigarri biltzen dira istorioan.\n1937, gogoaren bidezidorretatik lanak IV. Donostia Antzerki Saria jaso zuen 2003. urtean, eta iaz Espainiako Max sarietan hautagietako bat izan zen. Euskal Herriko hamaika antzoki bete dituzte Kukaik eta Tanttakak ikuskizunarekin, eta Amerikan ere hainbat emanaldi egin dituzte. AEBetan, Txilen, Argentinan eta Uruguain harrera beroa jaso du 36ko gerrako umeei buruzko obrak.ETBk ikuskizuna ematea askorentzat pozgarria izango dela azaldu du Jon Maiak: «Lana ikusi duten hainbatek berriro ikusi nahi zutela esan digute. Era berean, ikusi gabe gelditu diren asko penaz zeudela helarazi digute. Gustura gaude horiek guztiek ikuskizuna telebistan ikusteko aukera izango dutelako».


Añanako Gatz Harana jardunbide egokien eredu adierazgarria da ondare- eta ingurumen-arloan, harmoniatsu uztartzen dituen heinean haraneko balio ukigarri eta ukiezin guztien kudeaketa, balioespena eta leheneratze iraunkorra.\nHaranaren indargune nagusia erakunde publikoen, lurraldeko biztanleriaren eta, batik bat, tokiko komunitatearen ahobatezko babesean datza.\nKudeaketa Plana 2013. urtean eguneratu zen UNESCOren Munduko Ondare izateko Gatz Haranaren hautagaitzarako. 2000 eta 2004 artean garaturiko Plan Zuzentzaile sendoan oinarritzen da; aipatu plan hori diziplina anitzeko talde zabal batek garatu zuen, Gatz Harana ikuspegi guztietatik dokumentatu eta aztertu zuena eta hura balioestea lortzeko jarraitu beharreko bidea eta pausoak proposatu zituena. Kudeaketa Planean jasotako zuzentarauak dira Gatz Haranaren iraunkortasuna leheneratzeko gida.\nProiektuaren izaera ebolutiboak eta denbora honetan pilaturiko eskarmentuak lan-ildo berriak garatzera eta aurretik planteaturikoetan aldaketak eta hobekuntzak txertatzera eraman gaituzte. Hala, Kudeaketa Planak bildu egiten ditu Plan Zuzentzailea eta munduan paregabea den gatz-fabrika honen etorkizuna sustatzeko eta bermatzeko beharrezko eguneraketa guztiak.\nGatz Haranaren leheneratzea eta balioespena proiektu eredugarria da, ondoko arrazoiengatik:\n- Ikerketa eta ezagutza sustatzeagatik, arkitekto, arkeologo, ingurumen-aditu, geologo, ekonomialari, paisajistek eta abarrek osaturiko diziplina anitzeko eta diziplina arteko talde batek idatzia. Haien zuzentarauek aukerez beteriko oraina eta etorkizuna ematen dizkiete Gatz Haranari eta bere lurralde-inguruneari.\n- Erakundeen eta herritarren arteko lankidetzaren adibide delako. Proiektuan, ondare arloan eskumena duten Herri Administrazio guztiek eta Gatz Haranaren ingurunean bizi den biztanleriak elkarlanean dihardute. Guztiak daude ondasuna kudeatzen duen Fundazioaren baitan.\n- Tradizioak eta modernotasunak oreka ezin hobean bat egiten duten paisaia kultural bizia leheneratzen laguntzen duelako eta horren eredu delako mundu mailan. Gatz-egileek 7.000 urtean baino gehiagoan garaturiko “jakinduria praktikoaren” eraikuntza- eta ekoizpen-teknikak batera erabiltzen dira Gatz Harana eta bertako Añanako Gatza nazioarteko erreferentziazko adibide bihurtzen dituzten beharrezko eraikuntza- eta ekoizpen-aurrerakuntzekin.\n- Harana bere osotasunean txertatzen duelako ondarearen alor guztien kudeaketa eta babeserako politiketan: Interes Kulturaleko Ondasun izendapena (posible den babes-maila handiena) eta Ramasar Hezegune izendapena, edo UNESCOren Munduko Ondare eta Munduko Nekazaritza Ondareko Sistema Adimentsu (GIAHS) izateko hautagaitzak.\n- Jendartean nazioarte mailan oso modu desberdinetan sustatzeagatik nazioarte paisaia kulturalaren balio ugariak, ekosistema hauen oreka ekologiko hauskorraren leheneratze- eta mantentze-lanetan lanbide tradizionalen garrantziaz kontzientziatzen saiatuta.\n- Gatz Haranaren eta ingurunearen leheneratze sozial eta ekonomikoa sustatzeagatik biztanleen artean, bereziki gazteei begira, enplegu- eta prestakuntza-politikak garatuz, eta harrotasun-, kidetza- eta identitate-sentimendua bultzatzeagatik haranean bizi diren edo berau gozatzen dutenen artean.\n- Ondasunaren erabilerari eta kudeaketari dagokienez, jendartearen parte-hartze aktiboaren eredu izateagatik. Horren adibide gatz-egileen Gatzagak elkartea da, Gatz Haranaren jatorrizko jabea, alegia. Elkarteak 900 urtetik gorako historia du, eta ondareari egin dakiokeen eskuzabaltasun eta begirunezko ekintzarik handienetako bat egin du: larrainen jabetza Añanako Gatz Harana Fundazioari eman.\nGatzagak elkartea, ondare ukiezinaren gordailuzaina, eta Gesaltza-Añanako Udala dira tokiko komunitate osoaren ordezkariak, baita Fundazioko kideak ere. Hala, Paisaiaren Europako Itunaren oinarrizko beste printzipio bat betetzen da: Gesaltzako biztanleriak aktiboki parte hartzea ondasunaren kudeaketan. Horrela, aitortuta geratzen dira ezagutza eskuratzeko eta erabakiak hartzeko prozesuetan dituzten eskubide eta erantzukizunak.


12:45 · 2017-09-20\nPuigdemont: "Espainiako Estatuak Kataluniako Gobernua eten du de facto"\nKataluniako presidenteak asteazken goizeko operazioaren ondoren adierazpenak egin ditu Generalitatearen egoitzan. Zenbait esaldi nabarmendu ditugu:\n1) "Zuzenbide estatua urratu da, Espainiako Estatuak de facto eten du Kataluniako Gobernua".\n2) "Miaketek, atxiloketek, hedabideak izutzen saiatzeak, Generalitatearen kontuak blokeatzeak (...) sortzen dute demokrazian onartezina den egoera bat".\n3) "Kondenatzen dugu eta baztertzen dugu Espainiako Estatuaren jarrera totalitario eta antidemokratikoa; eta gure babesa ematen diegu atxilotutako gobernuko kideei".\n4) "Defendatuko dugu herritarren eskubidea libreki beren etorkizuna erabakitzeko, hori da beraien aldetik eta Parlamentutik jaso dugun mandatua".\n5) "Katalunia gaur bizitzen ari dena ez du Europar Batasuneko ezein herrialdek bizi izan".\n6) "Ez dugu onartuko ez iraganera itzultzerik eta ez etorkizunaz geuk erabakitzea inork eragozterik".\n7) "Urriaren batean etxetik aterako gara, boto-papera eramango dugu eta erabili egingo dugu. Ez dugu onartuko itzultzea iraganeko garaietara, ez zitzaigunean uzten etorkizuneko garaiak erabakitzen".\nHitzokin amaitu du adierazpen instituzionala Carles Puigdemont presidenteak.\n12:19 · 2017-09-20\nBilboko Gobernu Zibilaren aurrean Kataluniarekin elkartasun-kontzentrazioa\nHainbat lagun elkartu dira Bilboko Moyua plazan, Espainiako Gobernu Zibilaren aurrean Kataluniari elkartasuna adierazteko. Patxi Gaztelumendik zabaldu du irudia Twitter bidez.\nBilbon ere #BetiKataluniarekin\nKontzentrazioa Espainiako Gobernu Zibilaren aurrean pic.twitter.com/XhNWH0oRb7\n— gaztelumendi |I*l| (@iPatxi) September 20, 2017\nErtzaintzak bertan bildutakoak identifikatu dituela jakinarazi du @EnekoAnder erabiltzaileak eta atxilotzeko mehatxua egin duela.\nLa ertzaintza pide documentación y amenaza con detenciones. Concentra convocada por redes sociales. Hola @iurkullu, qué haces?? #mambo pic.twitter.com/JNbImmxAPw\n12:02 · 2017-09-20\nGeneralitatearen aurkako sarekada agindu duen epailea Juan Antonio Ramírez Sunyer da\nBartzelonako Auzitegiaren 13. salako epaile Juan Antonio Ramírez Sunyer da Generalitatean erreferenduma prestatze lanetan ustez buru ari diren goi karguak atxilotzeko agindua eman duena. El Nacional .Cat hedabide digitalak zabaldu du juje polemikoaren kurrikulua. Horren arabera, epaile honek agindu zuen 2014an Can Vies kasu famatuan Sergi Rubia espetxeratzea, 2015ean diligentziak ireki zituen polizia autonomikoaren buruaren kontra futboleko Espainiako Errege kopako finalean txistua jo zutenak ez pertsegitzeagatik eta 2013an Cesicat Kataluniako Informazioaren Segurtasunerako Erakundearen buruak auziperatu nahi izan zituen bertan norbaitek infiltratu zuen langile bati jarraipena egiteagatik.\n12:00 · 2017-09-20\nEH Bilduk urgentziazko adierazpena egin du Katalunian asteazkenean Guardia Zibilak egin duen operazioaren aurrean. Arnaldo Otegik egoeraren larritasuna azpimarratu du, Espainiako Gobernua "estatu kolpe" bat ematen ari dela esanez. "Hau da aldebikotasuna", adierazi du Otegik, EAJri erreferentzia eginez, jeltzaleek maiz aldebikotasuna aipatu baitute Espainiako Estatuarekin izan beharreko harreman gisa. "Autonomien Estatua hilda dago eta beraiek akabatu dute", esan du Otegik. "Eusko Alderdi Jeltzaleak bere jarrera zuzendu behar du, bestela konplize izango da". Gertakarien aurrean mobilizazioek duten garrantzia azpimarratu du Otegik eta adierazi du EH Bilduk asteazken gauean elkarretaratzeak egingo dituela herri guztietako udaletxeeen aurrean, burujabetzaren eta demokraziaren alde.\n— EH Bildu (@ehbildu) 2017(e)ko irailak 20\n11:51 · 2017-09-20\nBIDEOA: Bartzelonako erdigunea jendez beteta operazioaren kontra\nAxier Lopez ARGIAko kazetariak goiz honetako bideo hau zabaldu du Twitter bidez. Bartzelonako erdigunea jendez lepo dago, goizean hasi den polizia operazioaren aurka protesta egiten.\nBarnako erdigunea kolapsatua. Jendetza batu da Guardia Zibilak okupatutako Ekonomia saileko egoitzaren aurrean #katu1 @argia pic.twitter.com/gonuqNQMsT\n11:39 · 2017-09-20\nARGAZKIA: milaka lagun daude bilduta Ramblan une honetan\nRambla Catalunyan Generalitateko ekonomia sailaren aurrean milaka lagun bildu dira dagoeneko. Via Laietana eta Gran Via ere trafikoari itxita daude jendetzaren ondorioz. Albert Mercadé Catalunya Radió-ko kazetariak Twitterrez zabaldutako argazkia:\n11:23 · 2017-09-20\nPuigdemont txaloz hartu dute Generalitateko langileek Gobernu bilerara sartu denean\nAtxiloketa andari erantzuteko deitu duen bilerara sartzera joan denean txalo zartarekin hartu dute Generalitateko langileek Carles Puigdemont, Kataluniako Gobernuko lehendakaria. Generalitateak berak zabaldu du bideoa.\n— Govern. Generalitat (@govern) 2017(e)ko irailak 20\n10:11 · 2017-09-20\nDagoeneko hamabi pertsona atxilotu ditu Guardia Zibilak, gehienak Generalitateko goi karguak\nHamabi atxilotu lirateke eta honako hauek orain arte ezagutzen diren izenak:\nJosep Maria Jové, Lehendakariordetzako idazkari nagusia, Oriol Junquerasen bigarrena ei da; Juan Manuel Gomez eta Josep M. Salvado Tenesa, Ekonomia eta Ogasun Sailekoak; Francesc Sutrias, Ogasuneko zuzendari nagusia (Lehendakariordetza); Josué Sallent Rivas, David Franco Martos; Xavier Puig Farre, Gai Sozialetako Bulegokoak; Oau Furriol Fornells eta Mercedes Martinez hauteskundeetarako materiala gordetzen ei zuen almazen bateko kudeatzaileak; eta David Palanca Serrano, Generalitetako Atzerri Sailekoa.\nEragindako gobernu sailak hauek dira: Lehendakariordetza, Ekonomia eta Finantzen Saila (Oriol Junqueras da sailburua), Gobernazio Saila (Meritxel Borrás), Atzerri Saila (Raül Romeva), Gai Sozialen Saila (Dolors Bassa) eta Lehendakaritza Saila (Jordi Turull).\nGuardia Zibilak miatu dituen instituzio eta enpresak hauek lirateke: Zerga Agentzia, Kataluniako Administrazio Irekiaren Partzuergoa, Kataluniako Finantza Istitutua, Generalitateko Talekomunikazio Zentroa, Herritarren Harretarako Zuzendaritza Nagusia eta T-Systems enpresara sartu da.\n10:01 · 2017-09-20\nEgoitzez gain, etxe partikular batean ere sartu da Guardia Zibila\nLa Vanguardia-k informatu duenez, asteazken goizeko operazioan Joan Ignasi Sanchez Generalitateko aholkulariaren etxe partikularrean ere sartu da Guardia Zibila. Sanchez-ek Gobernazio sailarentzat egiten du lan eta ERCko zinegotzi ohia da eta lan aipatutako Generalitateko sailak lehiaketa publikoa deitu zuen duela zenbait hilabete erreferendumeko boto-kutxen hornidurarako.\n09:59 · 2017-09-20\nUrgentziazko bilera deitu du Puigdemontek Generalitatearen egoitzan\nAsteazken goizeko polizia operazioaren aurrean, Kataluniako Gobernuak urgentziazko bilera egingo du Generalitatearen egoitzan.\n09:30 · 2017-09-20\nOperazioaren kontra jendea biltzen ari da kalean\nJosep Catà El País egunkariko kazetariak bideo hau zabaldu du, operazioaren aurka kalean bildu den jendea erakutsiz.\nLos manifestantes cortan la Rambla de Catalunya. Cantan l'Estaca pic.twitter.com/qNdpSKnYlo\n— Josep Catà (@jcatafiguls) 2017(e)ko irailak 20\n09:22 · 2017-09-20\nEkonomia sailaz gain, Atzerri sailean, Gobernazioan eta Enplegu sailean ere operazioa\nGuardia Zibilaren Generalitateko hainbat sailetan ari da egiten operazioa: ElDiario.es-ek dioenez, Ekonomia sailaz gain –han egiten dute lan momentuz atxilotu dituzten hiru goi karguek–, Generalitatearen Atzerri sailean, Gobernaziokoan eta Enplegu eta Gizarte gaietako sailetan ere sartu dira urriaren 1eko erreferendumarekin lotutako informazioa bilatzeko xedez.\n09:16 · 2017-09-20\nRajoyren errepresioak Kongresuaren sostengua galdu du\nCiudadanosek aurkeztu zuen mozioa astearte arratsaldean, Kataluniako gatazkan Kongresuak eman ziezaion erabateko sostengua Espainiako Gobernuari, baina ez zen aurrera atera. Mozioak, funtsean, lau puntutan adierazten zuen sostengu hori, baina PSOEk eskatu zuen beste bi gehitzea: bata, erreferendumarekin bat ez datozen Kataluniako alkateei sostengua ematea; bestea, elkarrizketa bide bat irekitzea Generalitatearekin. Ciudadanosek ez zuen onartu aldaketarik bere mozioan. Ondorioz PSOEk ez zuen bat egin mozioarekin eta ezetz bozkatu zuen. Berdin egin zuten Podemosek, ERCk, PDeCATek, EAJk eta EH Bilduk. Mariano Rajoyrentzat inportanteena den unean ez da aurrera atera Katalunian daraman errepresioarekiko Kongresuaren sostengua. Gertatutakoaren kronika osoa jarraitu daiteke El Nacional-el albiste honetan.\n08:56 · 2017-09-20\nOperazio polizialaren aurrean lasaitasunera dei egin du Jordi Turullek\n08:35 · 2017-09-20\nGuardia Zibila Generalitateko hainbat sailetan sartu da: Josep Maria Jové atxilotuen artean\nAsteazken goizean atxilotutakoak dira Kataluniako Generalitateko Ekonomia Saileko idazkaria, Pere Aragonès; Ogasuneko idazkaria, Lluís Salvador; eta departamentu horretako idazkari nagusia den Josep Maria Jové. Vilaweb-ek nabarmendu du Jovék lotura estua daukala Oriol Junquerasekin. Hain zuzen, RAC-1 irrati kateari egindako adierazpenetan, Junquerasek esan du Guardia Zibilaren operazioak kataluniar guztiak kaltetzen dituela, erreferendumean "bai" ala "ez" bozkatu, agenteek Generalitateko departamentuaren lanean esku hartu dutelako.\n18:01 · 2017-09-19\nFiskaltzak Sabadell eta Cerdanyolako alkateak deitu ditu, ez dira deklaratzera joango\nEspainiako fiskaltzak Sabadellgo alkate Maties Serracant eta Cerdanyola del Vallèseko Carles Escolà deitu ditu bihar irailaren 25erako deklaratzera, erreferendumaren antolaketan kolaboratzea egotzita ikertuak. Biek adierazi dute ez direla joango. Fiskaltzak deklaratzera joango ez diren alkateak atxilotzeko eskatu zuen. Arran mugimenduak herri harresiak egiteko deia egina du.\n17:40 · 2017-09-19\nHerri harresia enpresa baten ateetan, idazkari judizialak ezin sartu\nLurrean eseri diren dozenaka lagunek Terrassako Unipost enpresaren egoitzara sartzea eragozten ari dira, non Guardia Zibilak dioen erreferendumeko mahaietako notifikazioak topatu dituen.\nUn mur humà impedeix l'entrada de la comitiva judicial a Unipost de Terrassa #HolaRepública #prenpartit #1OCT pic.twitter.com/EAFlIS1vwG\n— jordi salvia (@jordisalvia) 2017(e)ko irailak 19\nUn grup de veïns impedeix el pas de la comitiva judicial que ha ha d'aixecar acta del registre a Unipost pic.twitter.com/D4zsXO2FPw\n— Miquel Jarque (@miqueljarque) 2017(e)ko irailak 19\nVilawebek dioenez, Generalitateak enpresa hau kontratu zuen erreferendumeko mahaietako kideen notifikazioak egiteko, baina Correos-ek erreferendumarekin lotutako materialik ez zuela iragarri zuen.\n14:19 · 2017-09-19\nBehin-behinean etenda geratu da Kataluniako kontu publikoei Espainiako Gobernuak egindako interbentzioa\nGaurtik hasi behar zuen Espainiako Gobernuak Kataluniako diru publikoa zuzenean kudeatzen, baina Auzitegi Gorenak behin-behinean eten du Ministro Kontseiluak ostiralean adostutako neurria, Generalitateak aurkeztutako helegitea aintzat harturik. Hala jakinarazi du Oriol Junqueras Kataluniako presidenteordeak prentsaurreko bidez.\n11:04 · 2017-09-19\nGuardia Zibilak operazioa abiatu du Gironan, Puigdemont alkate zenean izandako ustezko diru desbideratzeengatik\nArgazkia: Josep Lago / AFP\n2015ean CUPek salaketa jarri zuen Gironako uraren kudeaketa egiten zuen enpresaren irregulartasunak zirela eta. Ustezko iruzurra 90eko hamarkada amaieratik zetorren arren, 2011. eta 2016. urteen artean jarraitu omen zuen, Puigdemont alkate zela, hain zuzen.\nAquarium operazioa deitu diote eta lau herritan hamabost miaketa egingo ditu Guardia Zibilak.\n10:59 · 2017-09-19\nGuardia Zibila Unipost posta enpresaren egoitza miatzen ari da Terrassan\n(Argazkia: Norma Vidal / ACN)\nGuardia Zibila urriaren 1eko erreferendumerako materialen bila sartu da Unipost posta zerbitzu pribatuak Terrassan duen bulegoan. Aurretik, L´Hospitalet de Llobregateko ordezkaritza ere arakatua zuten. Hautes-paperak edota errolda-txartelak atzematea da operazioaren helburua, adierazi dutenez.\nHamabost agente inguru ari da operazioan parte hartzen. Kanpoko aldean protestak izan dira.\n10:53 · 2017-09-19\nCensura10ct: ziber-ekintzaileak Espainiaren zentsura salatu eta nola gainditu erakusten\nEkintzaile talde batek hartu bere gain erreferendumaren oihartzunak zentsuratzeko Espainiako Gobernuak interneteko hornitzaile nagusiekin nola egiten duen azaltzeko lana. Censura10oct guneak herritarrei erakusten dizkie Madrilek Movistar, Vodafone, Orange, Euskaltel eta abarrekin antolatutako sabotajea gainditzeko moduak. Katalanez eta erantzunez funtzionatzen du eta Twitterren ere badauka kontua.\nThank you @motherboard for spreading the word! Learn more about the censorship by @guardiacivil here: https://t.co/FdoXKVuImz pic.twitter.com/w0uldENUBU\n— Censura 1OCT (@censura1oct) September 18, 2017\n10:28 · 2017-09-19\nErnaik Sansomendiko (Gasteiz) guardia zibilaren kuartelean ekimena egin du Kataluniarekin elkartasunez\n"Baimenik Ez" kanpainaren barruan 'Urna, grande y libre' margoketa egin dute Gasteizko hainbat gaztek, Espainiako Gobernuak Kataluniako erreferendumaren kontra darabilen errepresioa salatzeko. Irailaren 28an mobilizazioak deitu dituzte hiriburu guztietan.\n10:25 · 2017-09-19\nKataluniako gastu publikoa Madrilen esku da jada; Generalitateak helegitea aurkeztu du Espainiako Gorenean\nEspainiako Ogasun Ministerioak bere gain du honezkero Kataluniako kontu publikoen kontrola. Oriol Junqueras Generalitateko presidenteordeak zuzentzen duen Ekonomia Sailak Madrilek hartutako neurriaren aurkako helegitea aurkeztu du Espainiako Auzitegi Gorenean. Estatuari 155. artikulua aplikatu izana leporatu dio Junquerasek.\nKataluniako Ogasun idazkariak, Pere Aragonèsek, eskutitza bidali dio Espainiako Gobernuan ardura bera duen José Enrique Fernández de Moyari, adieraziz Kataluniako Gobernuak etentzat ematen duela kontuen eskumena Generalitateari kentzeko Madrilek hartutako erabakia, Gorenak erabaki bat hartu arte. Agintari katalanen ustez, Espainiako Gobernuak modu makurrean erabili du Aurrekontuen Egonkortasun Legea.\nAuzitegi Gorenak hamar egun ditu Generalitatearen errekurtsoari erantzunez interbentzio finantzarioa eten dadila agindu edo jarrai dezan baimentzeko.\n18:06 · 2017-09-18\nPuigdemontek eta Junquerasek espetxera joan nahi dute PPko Albiolen ustez, horrela martiriak izango direlako\nXavier García Albiol, Kataluniako PPko lehendakaria\nXavier García Albiol Kataluniako PPko lehendakariaren esanetan, "Carles Puigdemont eta Oriol Junqueras inhabilitazioa bilatzen ari dira, horrela espetxean egun batzuk pasatu eta martiri bihurtzeko", Ara egunkariak jakinarazi duenez. Albiolen esanetan, lehendakari eta lehendakariordea inhabilitatzeak ez du esan nahi neurriak Generalitate osoari eragingo liokeenik.\n13:35 · 2017-09-18\n%60 inguruko parte-hartzea aurreikusten dute inkestek U1eko erreferendumerako\nCeleste-tel barometroak Eldiario.es egunkariarentzat egindako inkestaren arabera, galdekatutako katalanen %59,9ak parte hartuko luke urriaren 1eko erreferendumean. Horietatik, %59,5ak independentziaren alde bozkatuko luke, %30,7ak kontra, %5,4ak zuri edo baliogabe, eta %4,4ak oraindik ez du erabaki. Ara.cat egunkariaren inkestaren arabera berriz, %60,2ak erantzun du parte hartuko duela edo ziurrenik parte hartuko duela. Horietatik, %44,1ak baietz erantzungo lioke erreferendumaren galderari, %38,1ak ezetz, %3,9ak zuri bozkatuko luke eta %13,9ak ez du bere botoa adierazi.\n11:57 · 2017-09-18\nEskoziako gobernuaren agiria Kataluniaz\nEskoziako Gobernuak agiri instituzional batean dio Kataluniako herritarren eskubidea daukatela beren etorkizunaz erabakitzeko. Nicola Sturgeon lehen ministroak berak zabaldu du agiria Twitterrez:\n— Nicola Sturgeon (@NicolaSturgeon) September 16, 2017\nHonela dio "Statement on Catalonia" agiriak hitzez hitz:\nKataluniaren kokapen konstituzionalari buruzko erreferendum proposamenaz Espainiako eta Kataluniako gobernuen artean dagoen eztabaidari dagokionez, go Kanpo harremanetarako Idazkari Fiona Hyslopek esan du:\n“Kataluniaren etorkizunaren norabideaz erabakitzea bertan bizi den jendeari dagokio, eta Kataluniako eta Espainiako Gobernuek eskubide osoa daukate independentziaren aldeko eta kontrako jarrerak hartzeko.\nHala ere, herri guztiek daukate eskubidea autodeterminatzeko eta beren beharrei egokien zaien gobernu mota hautatzeko, Nazio Batuen [sorrerako] Agiriak nabarmentzen duen printzipioa.\nEdinburgoko Ituna izan zen adibide on bat erakusten duena nola bi gobernuk, Eskoziak independente bihurtzeaz ikuspegi erabat kontrajarriak zituztenak, gai izan ziren elkarrekin adosteko herritarrei erabakia ahalbideratzeko prozesu bat. Oinarrizkoa da herrialde guztietan errespetatuak izan daitezen demokrazia eta eskubide zibilak.\n11:19 · 2017-09-18\nTwitter kontu ofizial bat ireki dute Espainiako Estatuak zentsuratu nahi duen informazioa zabaltzeko\nGovernak, bertatik zabalduko den informazioa ofiziala izango dela jakinarazi du eta erabiltzaileei laguntza eskatu die kontua zabaltzeko. @ref1oct da kontuaren izena.\n10:52 · 2017-09-18\n48 ordu pasa dira Espainiako Gobernuak Generalitatea ekonomikoki interbenitzeko agindua eman zuenetik\nJunquerasek adierazi du helegitea aurkeztuko duela Governak, Kataluniako Generalitatea ekonomikoki interbenitzeko Montorok onartutako ordainketak kontrolatzeko sistemaren aurrean. “Administrazioaren kolapsoa” bilatzen dutela salatu du, “langileen soldatak ordaintzea zenbat atzeratu daitekeen ezin da jakin”.\nDirecta-ren arabera, CaixaBank hasi da Generalitatearen kontuak blokeatzeko kudeaketa egiten. Ordea, VilaWeb-ek jasotzen duenaren arabera, Europako legediak ez dio baimentzen Espainiako Gobernuari kontuak blokeatzea.\n19:51 · 2017-09-15\n!Pasatu dugu hainbat hilabete miatzen ea Madrilek nola jarriko zuen indarrean 155. artikulua eta errepresioaren dantza hasi denerako, ohartu gara indarrean dela...".\n(Xabier Letonaren analisia)\n16:18 · 2017-09-15\nSortu: "Kalean erantzun sendoa emateko unea iritsi da"\nSortuk irakurketa plazaratu du goizean Gasteizko udaltzainek, epailearen aginduz, Anna Gabrielen hitzaldia eten ostean. Alderdi independentistaren ustez, "78ko erregimena erridikulu galanta egiten ari da". Erreferenduma debekatu eta kanpainako ekitaldiak galarazten dituena "zer nolako demokrazia da?" galdetzen dute.\n"Dena galarazteko tematuta dago. Estatu demokratiko batek eskubideak eta askatasunak bermatu beharko lituzke. Kataluniako auziarekin, baina, salbuespeneko egoeraren gero eta antz handiagoa du Espainiako Erresumaren jazarpenak: adierazpen askatasunaren, manifestazio askatasunaren, erabakitzeko eskubidearen eta prentsa askatasunaren aurka ari da buru-belarri".\nKataluniako herriari babesa adierazi nahi izan diete, eta "Espainiako botere judiziala Gobernuaren meneko" dela irakurtzen dute.\nHorrez gain, herritarrak kalera ateratzeko deia egin, eta zehazki, bihar Bilbon Gure Esku Dagok deitutako manifestaziora joateko animatu dituzte.\nIrakurri hemen ohar osoa.\n15:52 · 2017-09-15\nErreferendumak beharrezko berme guztiak dituela diote 130 euskal legelarik\nEuskal Herriko abokatu eta legelariak dira eta Kataluniako urriaren 1eko erreferendumak legezko berme konstituzionalak jasotzen dituela diote, ezagutzera emandako agiriaren bidez. Legelarien esanetan, Espainiak sinatutako nazioarteko itunetan oinarritua dago erreferenduma eta, beraz, Espainiako Gobernuak ez luke bera oztopatu behar. Gogor kritikatu dituzte kontsultaren aurka Espainiako agintariek hartu dituzten neurriak eta kezka agertu dute eskubideetan ematen ari diren murrizketengatik. Larunbatean Gure Esku Dagok Bilbon antolatu duen manifestaziora joateko deia ere egin dute.\n15:50 · 2017-09-15\nGuardia Zibila Llobregateko bi inprentatan sartu da\nArgazkia: Europa Press.\nLa Vanguardiako albistearen arabera, Sant Feliu de Llobregat-eko Artyplan inprentan eta L’Hospitalet de Llobregat-eko Marc Martí inprentan sartu da Guardia Zibila. 14:00ak aldera sartu dira Artyplanen. Marc Martíren kasuan, Guardia Zibilak orden judizialaren zain daude.\nGuardia zibilak urriaren 1eko erreferendumarekin lotutako materiala bilatzen ari dira, aurreko astean Constantí-ko inprentan egin zuten bezala.\n15:49 · 2017-09-15\nEspainiako Fiskaltzak erreferendumagatik mehatxatutako lehen bost alkateak deitu ditu\nTortosa, Mollerussa, la Seo de Urgel, Valles eta Vilanova y la Geltrú herrietako alkateak dira eta "erreferendum ilegala bultzatzea" egozten zaie. Fiskaltzak alkate aforatuak lehenetsi ditu, hau da, Espainiako Kongresuko diputatuak da Ferran Bel (Tortosako alkatea). Kataluniako Parlamentuko kideak dira, berriz, Marc Solsona (Mollerussako alkatea), Albert Batalla (Seu d’Urgell), Albert Batet (Valls) eta Neus Lloveras (Vilanova i la Geltrú). Lloverasen kasuan, independentziaren aldeko udalerrien AMI elkarteko presidente ere bada.\n15:35 · 2017-09-15\nEspainiako Gobernuak iragarri du Generalitatea ekonomikoki interbenitu nahi duela\nCristobal Montoro Espainiako Ogasun ministroak iragarri du ordainketak kontrolatzeko sistema bat onartu dutela ministroen kointseiluan, Kataluniako Generalitatea ekonomikoki interbenitzeko. Urriaren 1eko erreferenduma finantzatzeko diru publikorik ez dela egon da helburua, Vilaweb-ek jaso duenez.\nSistema hori baliatuz Espainiako Estatuak ordezkatuko du Generalitatea ordainketa gehienetan. Moncloaren iragarpena dator, ostegunean Oriol Junqueras Kataluniako presidente-ordeak adierazi ondoren ez diotela Espainiari bidaliko euren finantzen inguruko informazio gehiago.\n13:41 · 2017-09-15\nHitzaldia debekatu duen epailea: Manuel Castro Calvo\nManuel Castro Calvo epailea bera udaltzainekin batera joan da Anna Gabrielen hitzaldira, eteten zutela baieztatzera.\nHitzaldia debekatu duen epaileak, Manuel Castro Calvok, uztailean isuna ezarri zion Laudioko alkateari Espainiako bandera udaletxeko balkoian ipini bai baina nahikoa leku nabarmenean ez jartzeagatik.\n12:27 · 2017-09-15\nGasteizko udaltzainek Anna Gabrielen hitzaldia eten dute\nCUPeko parlamentariak ordubetez hitz egin ostean, Gasteizko udaltzainak udal aretora sartu dira. Gabrielek berak eman du amaitutzat hitzaldia eta independentziaren aldeko oihu artean utzi dute aretoa. Gabriel eta hitzaldian parte hartzen ari ziren bi kazetariak identifikatu dituzte udaltzainek.\n— asCATasunera! (@asCATasunera) 2017(e)ko irailak 15\nKanpoan, boto-papera eskuan dutela, dozenaka lagunek elkartasuna adierazi diete parlamentariari eta independentzia prozesuari.\nAnna Gabriel arropada por cientos de personas y parlamentarias de EHBildu tras suspender la pol.municipal del PNV el acto en Vitoria. #Mambo pic.twitter.com/C7weCKMps5\n— Andoni Rojo #TTIPez (@andoni_rojo) September 15, 2017\nHala Bedik sareratu ditu udaltzainak aretoan sartu direnean Anna Gabrielek esan dituen hitzak.\n11:55 · 2017-09-15\nCatalunya en Comú-ko oinarriek erreferendumean parte hartzea erabaki dute\nKontsultan parte hartu dutenen %60k erreferendumean parte hartzearen alde bozkatu du. Alderdiko aurpegi ezagunenek botoa emango dute, baina mobilizazio egun gisa planteatuko dute, ez erreferendum gisa eldiario.es-en irakur daitekeenez.\n11:20 · 2017-09-15\nGasteizko administrazio auzietako salak debekatu egin dio Gasteizko Udalari Anna Gabrielek udal-aretoan hitz egitea\n— Del. Gob. País Vasco (@DelGobPaisVasco) 2017(e)ko irailak 15\n09:12 · 2017-09-15\nPuigdemont, Junqueras, Forcadell eta Colauren gutuna Felipe VI eta Rajoyri U1a negoziatzera\nGeneralitateko presidente Carles Puigdemont, Bartzelonako alkate Ada Colau, Generalitateko presidenteorde Oriol Junqueras eta Parlamentuko presidente Carme Forcadellek gutuna bidali diote Espainiako presidenteari eta Erregeari adieraziz Katalunia eta Espainiaren arteko gatazkari irtenbidea emateko borondatea dutela, eta Estatuaren partetik jasotzen ari diren errepresioa salatzeko. Financial Times egunkariak argitaratuko du gutuna, hainbat hedabidek jaso dutenez.\n"Elkarrizketarako beste dei bat egiten dugu, aztertzeko ea nola jartzen garen ados kataluniarrok erreferenduma egin dezagun", idatzi dute.\n08:02 · 2017-09-15\nHainbat lagun indentifikatu dituzte gauean baietzaren aldeko kanpaina egiteagatik\nGauerdian hasi da urriaren 1eko erreferendumeko kanpaina. Hainbat herritan Poliziarekin arazoak izan dituzte, eta hainbat identifikatu dituzte herri ugaritan, azpiko txioetan irakur daitekeenez. Udaltzainek hainbat herritan kartelak kendu dituzte.\n— CUP Cerdanyola (@cupcerdanyola) 2017(e)ko irailak 14\nIdentifiquen a la primera tinent d'alcalde, @VilaElvi. #Mambo 💃#PrenPartit pic.twitter.com/oP5imEw1Pp\n— CUP Alcanar ♀ (@CupAlcanar) 2017(e)ko irailak 14\nEn aquests moments la Policia local de Masquefa, ens està identificant quant estem penjant cartells a favor del... https://t.co/DWQcboBPe2\n— CUP Masquefa (@cupMasquefa) 2017(e)ko irailak 14\nFigueresko Udaltzaingoak kartelak kendu ditu.\n— Xavier Torruella (@Xavitorru) 2017(e)ko irailak 14\nLa Policia Local i @Mossos s'apunten a la festa de la dictadura! pic.twitter.com/hgDrf5IscJ\n— CUP MONTCADA REIXAC (@CUP_MiR) 2017(e)ko irailak 14


Macronen gobernua nahitaezko soldadutza nola ezarri aztertzen ari da | Macronen gobernua nahitaezko soldadutza nola ezarri aztertzen ari da – iparraldekohitza\nDaniel Menaouine jeneralak gazteria kontsultatu nahi du; besteak beste, ikasle sindikatuak\n«Soldadutza nahitaezkoa» nola jarri aztertzen ari da Frantziako Gobernua. Daniel Menaouine jeneralak hartu du lantaldearen ardura, eta gazteak kontsultatzea aurreikusi du. Soldadutza ez diote deitzen, ordea, baizik eta Zerbitzu Nazional Unibertsala. Menaouinek uste du nahitaezkoa izateak arazoak sor ditzakeela. Izan ere, gobernuaren erreformen kontra jadanik mobilizatzen ari da gazteriaren parte bat, eta soldadutzarekin kontu handiz ibili nahi dute haren eramaileek, lizeoko zein unibertsitateko ikasle gehiago karrikara ateratzen ahal lituzkeelakoan. Gerta ez dadin, «Zerbitzu Nazional Unibertsala definitzeko» gazteria kontsultatzea proposatu du generalak, eta Emmanuel Macron Frantziako presidenteak onartu egin du. Erreferendumaren ideia baztertu bada ere, gazte antolakundeen iritzia eskatzea aurreikusi dute: ikasle sindikatuak, Gazte Langile Kristaua… Baina gazteria osoaren iritzia eskatzeak baditu bere arriskuak, eta oraindik ez da argi nola iragango den.\nGazteriaren Zuzendaritzaren 2016ko inkestaren emaitzen arabera, 18 eta 30 urte artekoen %56 prest agertu dira elkarteetan boluntario izateko. Are gehiago, France Benevolat erakundeak azaldu du 2010etik 2016era 15 eta 35 urte bitartekoen boluntario kopurua %33 emendatu zela. Olivier Galland CNRS ikerketa zentroko zuzendariaren arabera: «Zappinga egiten dute: engaiatzen eta desengaiatzen dira; eskaintza erakargarri egin behar zaie».


'Caminho Longe' laster zineman - Uriola.eus\nuriola.eus 2021-01-20 14:38 Kultura-aisialdia Bilbo\nAlfonso Etxegarai ETAko kide ohiaren itzulera kontatzen du filmak, Afrikako Sao Tome uhartean 33 urte deportatuta eman ondoren. Txaber Larreategi donostiarra eta Josu Martinez bilbotarra arduratu dira gidoia idatzi eta lana zuzentzeaz, eta Hibai Castro deustuarra irudiaz. Urtarrilaren 22tik 28ra bitartean Bilboko Multicines aretoetan egongo da ikusgarri.\nOstiralean helduko da Hego Euskal Herriko eta Bartzelonako zinemetara Caminho Longe dokumentala. Urtarrilaren 22tik 28ra bitartean Bilboko Multicines aretoan ikusi ahalko da Alfonso Etxegarai deportatuaren itzulera kontatzen duen filma.\n33 urte eman ditu Afrikako Sao Tome uhartean deportatuta Alfonso Etxegaraik (Plentzia, 1958), Kristiane Etxaluze (Domintxaine, 1941) kidea lagun izan duela. 2010ean bikoteak bere istorioa kontatu zuen Sagarren denbora dokumentalean. Caminho Longe ez da dokumentalaren bigarren partea, baina erbestearen bukaera eta Etxegarairen itzulera kontatzen ditu.\nJosu Martinez eta Txaber Larreategik zuzendu dituzte bi lanak, eta Hibai Castro izan da argazki zuzendari bi kasuetan ere. Alfonso Etxegaraik etxerako bideari ekin behar ziola jakitean, Sao Tomera joan ziren hirurak eta Etxegarai eta Etxaluzerekin batera igaro zituzten erbesteko azken egunak, dokumentala grabatzen.\nAdabaki Ekoizpenak taldeak ekotzi du, IPES, Gastibeltza Filmak eta Zinezen laguntza ere badu, eta Verkami plataformaren bitartez egindako diru bilketari esker finantzatu dute. Donostiako Zinemaldian estreinatu bazuten ere, pandemia dela eta, urtarrilera arte ezin izan dute ekonomikoki lagundu duten ia 400 pertsonen aurrean aurkeztu.\nOrain bai, pantaila handian ikusteko aukera izango dute Hego Euskal Herriko hiriburuetako zinema aretoetan eta baita Bartzelonan ere. Bilbon Multicines aretoetan egongo da urtarrilaren 22tik 28ra bitartean.\nSagarren denbora (2010) eta Caminho Longe (2020) dokumentalen lantaldea protagonista dituen Kristiane Etxaluze eta Alfonso Etxegarairekin.


Aitxitxa Kasimiro ala ni? • ZUZEU\nAitxitxa Kasimiro ala ni?\nEibarko Untzaga plaza goitik ikusten zen nire aitxitxaren etxetik, Mekolatik. Ia astebururo joaten ginen familia bisitatu eta amamaren jaki goxoak bazkaltzera. Arratsaldez litxarkerien bila dos de mayora, edo S.D. Eibar ikustera Ipuruara: Bixente eta Artetxeren talde bikain hark harrotzen zuen Ipuruako zelaia ume nintzen artean.\nEta bazegoen argazki bat Mekolako etxe hartan, beti nuena begiz jota. Aitaren begirada, imintzioa, ageri zen zuri beltzean. Nire aita. Baina beti esaten zidaten ezetz, Pedro Basaras zela, amama Maritxuren neba. Gelatxo trikitilarien leinukoa. Nolakoak diren gauzak.\nNerabezarora iritsi nintzenean aldiz, luxe eta sudur luze, asteburuko ostera haietako batez konturatu nintzen 30. hamarkadan argazkiren bat atera zidatela. Bai jauna, familiako pianoaren gainean, tiro al platoko (Oroitu Eibarrez ari garela) aitxitxaren trofeoen artean nengoen, zuri beltz zaharrean erretratatua. Denboraren makina esaten zaio. Gero esan zidaten ezetz, ez nintzela ni, aitxitxa Kasimiro bera zela. Zur eta lur geratzekoa aizue. Denboraren makinan itzuliko bagina gure arbasoen garaietara, haiekin konfundituko ligukete. Niri aitxitxa kasimirorekin.\nBobby Neels Adams argazkilariaren lanak ekarri dit guzti hau gogora. Neels Adamsek senide hurbilen argazkiak nahasi ditu, antzekotasun harrigarriak erakutsiz. Askotan ez baikara konturatzen zein antzekoak garen aiton-amonak, aita-amak, seme-alabak eta ilobak… Eta ziur askotan ez dela soilik antzekotasun fisikoa, kasu!\nEz al dira harrigarriak ondoko argazkiak?\nZehaztasuna eta ardura hondakinekin\n2 pentsamendu “Aitxitxa Kasimiro ala ni?”-ri buruz\nluistxo 2012-11-18 09:47\nOna Adams-ena. Antzekoa da UIric Colletteren egitasmoa baina erradikalena, Gillian Wearing-ena, Guggenheimen ikusi nuena\nOier Aranzabal 2012-11-18 20:25\nEskerrik asko ekarpenagatik Luistxo.


Bilbao Bizkaia Tour\nBisitarien artean Bizkaia sustatuz\nBizkaia Tour, Bizkaia sustatzeko lanean diharduen enpresa da. Horretarako, bisitarien artean gure onena ezagutzera ematen dugu, hainbat formatu eta euskarrietan. Zalantzarik gabe, azken urteetan gure Lurraldean gehien hazi den sektore ekonomikoa da.\nBesteak beste, merkataritza, gastronomia, gertakizunak, ibilbideak, txangoak, kultura-jarduerak eta –ondarea, eta gure tradizioak erakusten dizkiegu Bizkaiara oporretan edo negozioak egitera datozen bisitariei.\nBilbao Bizkaia Tour Magazine\nAisialdia, merkataritza, gastronomia eta turismoa, 2009tik\nBilbao Bizkaia Tour Magazine kortesiazko aldizkari elebiduna da (gaztelera-ingelesa), eta hiruhilero Bizkaiako 3, 4 eta 5 izardun hoteletako geletan banatzen da. Hiruhilero editatzen da, Neguan (urtarrila), Udaberrian (apirila), Udan (uztaila) eta Udazkenean (urria), eta guztira 12.000 ale argitaratzen dira.\nBizkaiako 3, 4 eta 5 izardun hoteletako geletan.\nHiruhileko aldizkaria: Neguan (urtarrila), Udaberrian (apirila), Udan (uztaila) eta Udazkenean (urria).\nAldizkari elebiduna (gaztelera-ingelesa).\nLurralde bakoitzeko aldizkari bat\nBisitari batzuek milaka kilometroko ibilbidea egiten dute guregana iristeko. Behin hemen, eta gure Lurraldea hain txikia izanik, dagoeneko ez dago distantziarik, mugarik edo hizkuntza desberdinik.\nGernikan ostatu hartu duenak goizean Bilboko Guggenheim Museoa bisita dezake, arratsaldean Donostian erosketak egin eta gauean Donibane Lohitzunen afaldu.\nHorregatik, uste dugu beharrezkoa dela mugaz eta lurraldez gaindiko produktu bat eskaintzea, eta Gipuzkoa Tour, Alava-Araba Tour eta Pays Basque Tour aldizkariak ere editatzen ditugu.\nAlava-Araba Tour Magazine\nTel.: (+34) 640 583 867\n20006 Donostia-Bilbao (Bizkaia)


Envío de versións de receitas | Consumer\nEnvío de versións de receitas\nEstás na seguinte localización: Portada > Envío de versións de receitas\nUrtero-urtero, 1974az geroztik, ordulariaren orratzak aldatzen ibili behar izan dugu urtean bitan. Martxoko azken igandean, ordubete aurreratzen dugu, eta urriko azkenean, atzeratu. Petrolioaren krisia gertatu berritan ekin zioten aldaketa hori egiteari, argi naturalari probetxu hobea ateratzeko asmoz; Europako Batasuneko kide diren estatu guztietan ezarri zen neurria, 1984. urteko zuzentarau baten bidez, eta Espainiako Estatuan 2002ko Errege Dekretu batean jaso zuten. Baina ordu aldaketaren inguruan beti bada eztabaida. Neurri horren aldekoek esaten dute dirua eta energia aurrezteko balio duela.\nKontrakoen ustez, aldiz, oso txikiak dira ustezko onura horiek eta, osasunean zer-nolako nahasmenduak eragiten dituen kontuan hartuta, ez du merezi. Erakundeen esanetan, energia kontsumoa murrizteko balio du ordu aldaketak, baina onartzen dute zaila dela hori kuantifikatzea, eta haien esanetan, gainera, “badirudi nahiko mugatua dela”. Orain, Europako Batzordeak erabaki du arau hori baliogabetzeko tramiteak egiten hastea, Batzordeak berak sustatuta Europako herritarrei egin dieten inkesta batek erakutsi baitu horren aldekoak direla gehien-gehienak. Europako Parlamentuak ere ildo beretik jo zuen otsailean, eta loteslea ez zen ebazpen batean, Batzordeari eskatu zion zuzentaraua berrikus zezala.\nEGIAZ AURREZTEN DA EDO KALKULU HUTSA DA?\nArgi naturalari probetxu gehiago ateratzeko asmoz ordularia aldatuta, %5 aurrezten da argindar kontsumoa, halaxe dio Energia Dibertsifikatzeko eta Aurrezteko Institutuak (IDAE). Horrek esan nahi du argindarraren faktura 300 milioi euro txikiagoa dela. Diru horretan guztian, etxeetako gastuarenak izango lirateke 90 milioi (sei euro familia bakoitzeko); eta beste 210 milioiak industriak eta zerbitzuen sektoreak eragiten dituenak. Zifra horiek, dena den, kalkuluak baino ez dira; hau da, horietara iristeko, utzi egin beharko litzaioke argindar artifiziala erabiltzeari beharrezkoa ez denean.\nEuropako Batzordeak sustatu duen aldaketa honek ohiko prozesua pasatu beharko du, eta kide diren estatuek oniritzia eman beharko diote Euroganberak lege berria berretsi aurretik, zeina inola ere ez den iritsiko 2020. edo 2021. urtean baino lehen. Kritikoen ustez (elkarte ekologistak dira bereziki), ordu aldaketa gehiago da neurri sinbolikoa, jendea ohar dadin zein garrantzitsua den energia aurreztea, eta ez egiaz aurrezteko modua. Nabarmentzen dute, gainera, familiek eta enpresek argindar gutxiago erabili arren goizetan, aurrezten duten hori desagertu egiten dela arratsaldeetan, berogailu gehiago erabili behar izaten baitute neguan eta hozteko sistema gehiago udan.\nKritikoen ustez (elkarte ekologistak dira bereziki), ordu aldaketa gehiago da neurri sinbolikoa, jendea ohar dadin zein garrantzitsua den energia aurreztea, eta ez egiaz aurrezteko modua. Nabarmentzen dute, gainera, familiek eta enpresek argindar gutxiago erabili arren goizetan, aurrezten duten hori desagertu egiten dela arratsaldeetan, berogailu gehiago erabili behar izaten baitute neguan eta hozteko sistema gehiago udan. Ingurumenaren aldeko elkarteek neurri eraginkorragoak eskatzen dituzte, adibidez fotozelulak edo sentsoreak erabiltzea, argi naturalaren arabera argia itzali edo doitzeko (eraikin berrietan beharrezkoa da dagoeneko, halaxe agintzen du Eraikingintzaren Kode Tekniko berriak), LED lanparak instalatzea edo eraikinen diseinua gehiago lantzea, probetxu hobea atera diezaioten eguzkiari leihoak alde egokietan jarrita edo argi-zuloak eginda.\nEnergiaren arloko beste espezialista batzuek eskatzen dute gobernuak bitartekoak jar ditzala Europako araudiak modu orokortuagoan ezar daitezen, haien iritziz horrek energia asko aurreztea ekarriko bailuke: betebehar gisa ezar dezala eraikinetan eta teilatuetan energia berriztagarriak sustatzea edo kontagailu adimendunak ezartzea, berriztagarrietatik datorren energia zein neurritan kontsumitzen den adieraziko dutenak.\nNAHASMENDUAK GURE BARNE ORDULARIAN.\nBada gehiago ere. Kritikoenen iritziz, ustezko onurak ez dira iristen herritarrei sortzen dizkien buruhausteak eta osasun arloko nahasmenduak berdintzera. Medikuen esanetan, aldaketak eragina izaten du organismoan, eta logalea eta nekea sortzen ditu, eta haserrekortasun iragankorra ere bai batzuetan. Aldarazi egiten baitu erritmo zirkadianoa; hau da, gure barne ordularia, zeinak egokitu egiten duen organismoaren erritmoa egunaren eta gauaren zikloetara, baina ongi funtzionatzen ez duenean, logale arazoak eragin ditzake.\nBaina bihotzak ere sufritzen du ordu aldaketa horrekin. Halaxe frogatu du hainbat ikerketak. Berriena Ferrarako Unibertsitateak argitaratu du urte honetako otsailean European Review for Medical and Pharmacological Sciences aldizkarian, eta ondorio hau atera du: gaiaren inguruan egin diren sei ikerketarik zorrotzenek baieztatu egin dute infartu gehiago izateko joera dagoela udaberriko aldaketa gertatzen denean (%4tik %29ra bitartean igotzen da). Medikuen zenbait txostenek iktus arriskuarekin ere lotzen dute: Ameriketako Neurologia Akademiak 2016. urtean egindako ikerketa batek dioenez, aldaketa egin ondorengo astelehenean eta asteartean %8 kasu gehiago izaten da.\nOrdulari aldaketak, zifratan\n300 milioi euro, kalkuluen arabera Espainian hori aurrezten da energiatan ordu aldaketarekin.\n5%: potentzialki hori aurreztu daiteke argiztapenean ordu aldaketarekin.\n1984: urte horretan sartu zen indarrean ordularia urtean bitan aldarazten duen zuzentaraua.\n90 milioi euro. Guztira hori aurreztuko lukete Espainiako familiek energiatan.\n6 euro: energiatan diru hori aurrezten du familia bakoitzak Espainiako Estatuan.\n70 herrialde horiek aldatzen dute ordua. Horien artean, Europako Batasuneko guztiek.\nIturria: Energia Dibertsifikatzeko eta Aurrezteko Institutua (IDAE).\nAditua: Javier Andaluz, ingurumen Zientzietako lizentziaduna eta Klima eta Energia Saileko koordinatzailea Ekologistak Martxan taldean: “Etxeetako energia kontsumo handiena ez da egiten argiztapenean”.\nIngurumen Zientzietako lizentziaduna da, Ekologistak Martxan taldean aritzen da Klima eta Energia Saila koordinatzen eta, beste askori bezala, iruditzen zaio ordu aldaketa gehiago dela neurri kostunbrista eta zaharkitua, eta ez etxean energia aurrezteko tresna eraginkorra. “Energiaren egoera aldatu egin da eta argi naturalari probetxua ateratzeak ez du esan nahi gutxiago kontsumituko dela”, argudiatu du.


Josune Zarandona - Goierriko Hitza : Goierriko Hitza\nMotxila bete abentura, etxetik atera gabe\nPausoz pauso, elkarbizitzara bidean\nElkarbide paseoak sortu zituzten iaz Urretxun, pandemia garaian. Helburua da bakarrik daudenei irtenbide bat ematea eta jatorri, aniztasun eta kultura ezberdinetako herritarrak saretzea. Ekainaren amaierara arte izango dira martxan.\nPatxi Perez Elortondo (Idiazabal gaztetan aditua)\n«Egindako lan guztiari esker da Idiazabal Gazta gaur egun dena»\nElortondo (Aretxabaleta, 1962) Euskal Herriko Unibertsitateko Zentzumen Analisiaren Laborategiko zuzendaria da. Hiru hamarkada daramatza Idiazabal Gaztarekin lanean.\nErregulartasunak ere badu saria\nIdiazabal Jatorri Izendapenak urtero banatzen ditu gaztagileen artean Erregulartasunaren sariak. Aurten Segurako Ondarre gaztandegia eta Iurretako (Bizkaia) Laztana sarituko dituzte.\nMendiko zaporea bereizgarri\nMendiko artzai gazta tradizioari estuki lotutako produktua da .Ardiek aske jaten dituzten mendiko larreen ondorioz, ezaugarri bereziak dituen produktua da\nBizitza osoa artzaintzari emana\nHaurra zenetik izan ditu etxean ardiak Juan Joxe Arangurenek. Artzai Gaztako lehendakari izan zen 1987tik 1995era. Bizitza osoan baserrian aritu eta gero erretiroa hartu dute emazteak eta biek.\nIdiazabal Gaztaren festa kalera itzuliko da\nOrdiziako Artzain Egunak emango dio hasiera gaur zortzi Idiazabal Gaztaren denboraldi berriari .Tolosako AMA jatetxeko Javi Riverok eta Gorkak Ricok ebakiko dute gazta.


Argi Gorriaren Irrati-maiztasuneko Edertasun Gailua, Txina Argi Gorriaren Irrati-Maiztasuneko Edertasun Gailuak Fabrikatzaileak, Hornitzaileak, Fabrika - Arrantzalea\nHasiera>PRODUKTUAK>Beauty skin series\nArgi Gorriaren Erradiofrekuentzia Edertasun Gailua\n1. Eraginkortasuna: larruazala sendoa, zimurrak arindu, larruazalaren ehundura arindu, elastikotasuna berreskuratu, adin guztietako erabiltzaileentzat egokia.\n2. Irrati frekuentzia bipolarra, 4 mm sakonean larruazala, hiru irrati frekuentzia metaliko buru. Guztira 3 engranaje daude, beheko, ertaineko eta goi mailakoetan banatuta. Eskuz alda dezakezu dagokion engranaje zure larruazalaren edukiera arabera.\n3. 635nm energia gorriaren argi irradiazio funtzioa, dermisa berotuz, kolagenoaren ugaritzea estimulatzen dute. RF irrati frekuentziarekin konbinatuta, larruazalaren beheko geruza guztiz berotzen du 52 ~ 55 gradu arte eta azal sakona estutzen du.\n4. Larruazalaren kontaktua argiaren irteera funtzioa. Irrati frekuentziako hiru buruetatik bi edo hiruk azala aldi berean ukitzen dutenean, argi gorria automatikoki piztuko da eta larruazala utzi ondoren, argi gorria automatikoki itzaliko da.\n5. Tenperatura kontrolatzeko funtzio adimenduna, kontrolatu larruazalaren tenperatura erredurak ekiditeko, ezarri larruazalaren tenperatura kritikoa 42 ~ 43 to-ra, tenperatura altuegia denean, tresnak berotzeari utziko dio automatikoki eta tresnak berriro funtziona dezake. tenperatura jaitsiera. (Epidermiaren tenperatura 43 gradu denean, dermisaren tenperatura 50 gradu edo gehiagora irits daiteke)\n6. Aplikagarria den gama: kopeta, masailak, kokotsa, goiko ezpaina, lepoa, sudurra, masailak, dekretua eta begi eremua. · Argi gorria: azala konpontzeko eta elastikotasuna handitzeko\n· RF irrati-maiztasuna: irmotasuna hobetu, lerro finak gutxitu eta puzkerrak hobetu\n· 43 ℃, larruazal gaztea blokeatzea\n· 3 doitze-maila, larruazal mota desberdinetarako egokiak\n· Zonaren zainketa, dena\nMaterial ABS + PC + metalikoa\nProduktuen tamaina (unitate:mm ) 167 45 * * 43mm\nProduktuaren pisua / pieza 130g\nKutxaren neurria (unitatea: mm) 220 140 * * 43mm\nPisua (kaxa + produktua) 620g\nPackage kutxa + blister + erabiltzailearen eskuliburua\nFabrikako entrega data 35 egun\nEnergia hornidura (kargatzeko denbora, tentsioa, erabilera denbora) denbora kargatzen:4H erabili denbora：> 2H tentsioa ： DC3.7V USB Kable\nLED kolore hirukoitzeko edertasun gailua\nRF berotzeko edertasun gailua\nAurpegiko inportazio EMS LED gailua\nRF edertasun gailua


G20ren "diktadurari" aurre egitera eta herrien erabakia defendatzera dei egin dute - Uriola.eus\nG20ren "diktadurari" aurre egitera eta herrien erabakia defendatzera dei egin dute\nuriola.eus 2017-06-14 08:30 Jendartea Bilbo\nHamburgon (Alemania) uztailaren 7 eta 8an egitekoa den G20ren gailurrean "herritarronak diren erabakiak gutxi batzuen interesak defendatzeko" hartuko dituztela salatu dute hainbat gizarte eragilek eta sindikatuk. G20ren "diktaduraren kontra esnatzeko", uztailean Euskal Herriko herrialde ezberdinetan antolatu dituzte mobilizazioetan parte hartzera dei egin dute.\nArgazkia: #HerriokErabaki | Ikusi handiago | Argazki originala\nG20 bezala ezagutzen den gailurra, 1999tik aurrera munduko 20 estatu boteretsuenetako buruek osatzen dute, eta bertan, "munduaren geroari dagozkion erabaki garrantzitsuenak" hartzen dituzte.\nBertan, politika ekonomikoa, finantzieroa, komertziala, enplegua eta garapenaren inguruan hitz egiten dute. Baita klimaren inguruan ere. Aurtengoan ordea, errefuxiatuen aferak, migrazioen fluxuak eta politika antiterroristak leku garrantzitsua hartuko dute. Iberdrola dorrearen aurrean buruturiko prentsaurrean adierazi dutenez, "gure ongizatea erdigunean edukiko luketen bezala planifikatzen dute gaiordena, ondoren herriok berezko beharko genituzkeen erabakiak luxu guztiez inguraturik 20ren artean hartzeko". Herritarrenak diren erabakiak "gutxi batzuen interesak defendatzeko" hartuko dituztela salatu dute.\nBi egunetan zehar, segurtasun neurri handiekin zaindutako luxuzko bunkerretan batzartuko dira agintariak, kalean protesta eta manifestazioak "ixilarazten dituzten" bitartean.\nGizarte eragile eta sindikatuen arabera, herriek eta herritarrek horrela, ez dute "inolako erabaki gaitasunik". Bertan hartutako erabakiak, "goitik behera zuzendutako kate baten azkeneko katebegia izatera behartzen gaituzte". Eskema horren baitan "ez dugularik gure erabaki propioak hartzeko gaitasunik".\nBaina, herriak gai dira erabakiak hartzeko. "Gai gara, gustuko duguna, ez duguna gustuko, guretzat ona dena eta txarra dena ezberdintzeko eta gure erabaki propioak hartzeko inolako injerentziarik gabe".\nHortaz, "katebegia izateari utzi, begiak ireki eta kateak hausteko ordua" dela adierazi dute agerraldian: "Herritarrok, burujabetzarako eskubidea exigituko dugu, gaur egun erabakiak hartzeko aukera berdinak ez ditugula kontuan hartuta, erabakitzeko gaitasuna izan nahi dugulako".\nBi deialdi egin dituzte. Alde batetik, uztailaren 8an bueltan Euskal Herriko herrialde ezberdinetan egingo dituzten mobilizazioetan parte hartzeko deia. Bestalde, Euskal Herriko ordezkaritza bat bezala autobus bat antolatu dute Hamburgon uztailaren 7 eta 8an egingo diren manifestazioetan parte hartzeko. Autobusean izena emateko, herriokerabakiekimena@gmail.com helbidera idatzi behar da mezua.\n1 Dena zegoen aurretik pentsatuta!\n2 Norbera, nor bere\n3 Ainho-ainho zuri zori on-on\n4 Basurtuko Beti Jai Alai taldeak 50. urteurrena ospatuko du\n5 Ainho-ainho zuri zori on-on\n6 Handia izan zelako, handia izan nahi du La Salve garagardoak\nBilboko Auzo Elkarteen Federazioak kalera ateratzera dei egin du apirilaren 28an\nBertako bideojokoen industria eta jokozaleak elkartuko dituen euskarazko jardunaldia\nAduanen matxinada ezagutzeko aukera\nGiza katea eta Herritarron Ituna jendez eta edukiz hornitzen ari dira\nA-8 autobidea buru gainetik kentzeko, 50 urteko borroka Bilboko Errekalden\nAzken 80 urteetako une esanguratsuenak Luis Ortiz Alfauren bizitzan\nSistema kapitalistak eraildako emakume borrokolari guztien oroimenez\nJustizia eskatzeko eta Iñigo Cabacas gogoratzeko egunak\nArrazismoaren aurkako jolas parkea\nJosemi Ibarretxe gidoilari eta pintorea hil da


Epekako erosketen ez-ordaintzeak %1,1 igo ziren 2012ko lehen hilabetean | Consumer\nEpekako erosketen ez-ordaintzeak %1,1 igo ziren 2012ko lehen hilabetean\nOrdaindu gabeko merkataritza-efektuen zenbateko osoa 667 milioi eurokoa izan zen.\nUrtarrilean ez ordaintzeagatik itzulitako merkataritza-efektuen kopurua (epekako erosketak) 375.363 izan zen, hau da, aurreko urteko hilabete berarekin alderatuz %1,1 igo da. Hori da, hain zuzen ere, ordaindu gabeko zenbatekoen lehen igoera, ondoz ondoko lau hilabeteren ondoren tasa negatiboei dagokienez, eta 2011. urtea % 4,1 jaitsi da, Estatistikako Institutu Nazionalak (INE) argitaratutako datuen arabera.\nUrtarrilean, ordaindu gabeko merkataritza-efektuen ehunekoa mugaeguneratutakoekiko %4,4ra iritsi zen. Ordaindu gabeko epekako erosketen zenbateko osoa 667 milioi eurokoa izan zen, iazko urtarrilean baino %12,2 gehiago. Merkataritza-efektuen batez besteko zenbatekoa 2.097 eurokoa izan zen, 2011ko hilabete berekoa baino %4,8 txikiagoa, eta ordaindu gabeko merkataritza-efektuen batez besteko zenbatekoa baino handiagoa (1.776 euro).\nUrtarrilean mugaeguneratutako epekako erosketen %65,2 bankuek prozesatu zituzten. Aurrezki-kutxek %27,9 kudeatu zuten eta kreditu-kooperatibek %6,9. Ordaindu gabeko merkataritza-efektuen kopurua %1,4 jaitsi zen bankuetan; kreditu-kooperatibetan eta aurrezki-kutxetan, berriz, %28,6 eta %3,1 igo zen, hurrenez hurren.\nOrdaindu gabeko merkataritza-efektuen batez besteko zenbatekoa handiagoa izan zen kreditu-kooperatibetan (2.139 euro) aurrezki-kutxetan (1.917 euro) eta bankuetan (1.690 euro) baino. Bestalde, bankuak izan ziren ordaindu gabeko epekako erosketen ehuneko handiena izan zuten finantza-erakundeak (% 4,6), eta kreditu-kooperatibek izan zuten ehunekorik txikiena (% 3,7).\nEpemugatuetan ordaindu gabeko merkataritza-efektuen ehuneko handiena Valentziako Erkidegoak (%5,2) eta Murtziako Eskualdeak (%5) izan zuten. Nafarroan, aldiz, urtarrilean ordaindu gabeko epekako erosketen ehuneko txikiena izan zen (%2,8). Ordaindu gabeko merkataritza-efektuen batez besteko zenbatekoari erreparatuz gero, Kanariar Uharteek, 3.166 eurorekin, urteko lehen hilabetean ordaindu gabeko epekako erosketen batez besteko zenbateko handiena izan zuten; Kataluniak, berriz, 1.250 eurorekin, kopururik txikiena.\nerosketak impagos-eu importe-eu merkataritza-efektuak plazos-eu


Elkartasuna eta gizatasungatik covid-19aren kontrako txertoak mundu osora heldu behar direla azpimarratu du lehendakariak. "Pandemia mundu osoan gainditzen da edo ez da gainditzen", gehitu du.\nErizain bat txertoa jasotzen Guatemalan. Argazkia: EFE\nCovid-19aren kontrako txertoak "planetako biztanle guztiengana" iritsi behar direla esan du Iñigo Urkullu lehendakariak, sare sozialetan plazaratutako mezu batean, eta Eusko Jaurlaritzak COVAX babesten duela eta txertoak herrialde guztietara irits daitezen borondatea duela adierazi du.\nUrkulluren arabera, txertoak "osasun sistemen ikuspegitik ahulenak diren" herrialdeen artean banatu behar dira "bereziki", "elkartasun- eta gizatasun-printzipioekin konprometituta". Bere aburuz, helburu hori "modu multilateralean partekatu beharko litzateke nazioartean".\nGainera, printzipio horiez gain, beste arrazoi "berekoiagoak" ere badaudela esan du lehendakariak. "Pandemia mundu osoan gainditzen da edo ez da gainditzen", adierazi du. Izan ere, "herrialde bakoitzaren segurtasun propioa, ekonomia propioa eta osasun publikoa ez dira salbu egongo immunitatea kontinente eta herrialde guztietara iristen ez bada".\nHorregatik, Eusko Jaurlaritzak COVAX, "txertaketa globala eta solidarioa bermatzera bideratutako nazioarteko ahaleginak", babesteko konpromisoa adierazi du Urkulluk, otsailaren 19an Espainiako Atzerri ministroari esan zionez. Bestetik, "txertoak baliabide gutxien dituzten herrialdeetara iristen laguntzeko borondatea" ere adierazi du, "zuzenean eta horretarako prestatutako bideetatik".\nLehendakariak panemian zehar beste autonomia erkidegoei eta Peru bezalako beste herrialdeei baliabideak eskaini dizkiola gogorarazi du. "Orain, osasun globalaren aldeko lankidetza aldeaniztuna indartu nahi da", esan du.


Juanjo Olasagarrek eskuratu du Elkar Fundazioaren Joseba Jaka beka | Kultura | KAZETA\nJuanjo Olasagarrek eskuratu du Elkar Fundazioaren Joseba Jaka beka\nIdazle arbizuarrak “Mamu izateko moduak” egitasmoa presentatu eta lan horrekin eskuratu du Joseba Jaka sormen burtsa. Juanjo Olasagarrek urtebeteko epea du lan hori eleberri batean bilakatzeko. Epaimahaiak, besteak beste, proiektuaren “anbizioa” eta “harturiko arriskua” hartu ditu kontuan.\nJuanjo Olasagarrek jasoko du bi urtetik behin Elkar Fundazioak ematen duen Joseba Jaka sormen beka. Sariketara aurkeztu diren 21 lanen artean hautatu du Maialen Berasategi, Iratxe Retolaza eta Iban Zalduak osatutako epaimahaiak, ‘Mamu izateko moduak’ proiektua eta, hala, Naiz atariak berri eman duenez, Olasagarrek 10.000 euroko laguntza eta urtebeteko epea izanen ditu proiektua eleberri bilakatzeko.\nEpaimahaiak proiektuaren “anbizioa” eta “hartutako arriskua” azpimarratu ditu: “Anbizioa, aurkeztutako lanak istorioan zehar euskal gizarteko askotariko elementuak bilbatzeko asmoa, eta hainbat geruzatako arkitektura narratiboa eraikitzeko asmoa erakusten duelako. Eta hartutako arriskua, ekarpen desberdin bat egin nahian, proiektuak euskal nobelagintzan horren ohikoa ez den konbinazio bat proposatzen duelako: genero fantastikotik euskal gatazkaren arrakala zenbait zeharkatuko dituen begirada”. Begirada hori “gainera, euskal gizarte eztabaidan pil-pilean dagoen gai bat aukeratuz” egiten duela ere jarri dute balioan: “Gure iragan hurbilaren inguruko ‘errelatoarena’ hain zuzen, proiektuari interes gehitu bat eransten diona”.\nIdazleak era honetara aurkeztu du bere proiektua, Elkar-ek hedabideetara helarazi duen bideo batean: “Nik uste dut, guri, herritar moduan, gertatu zaigun gauza handi bat izan dela euskal gatazka; hainbeste non Jokin Muñozek uste zuen gure kanpora ateratzeko berezitasuna izan behar zuela. Eta nik, berriz ere, euskal gatazkari heldu diot, baina beste ikuspegi batetik. Nobela honetan, idazle bat dago, idazle andre bat, eta idazle andre hori mamuen edo fantasmen nobela bat idazten ari da, euskal gatazkaren inguruan. Bi hari horiek lotuz nobela hau idazten saiatuko naiz”.\nIdazleak esan duenez, proiektua joan den abenduan entregatu zuen, oraindik pandemia ez zegoen garaian, eta orain ez daki horrek eragingo duen lanean. “Garai arraroak dira hauek eta proiektua abenduan entregatu genuen, alegia pandemiaren aurretik, eta, aurreko batean, irakurri nion nobela erdibidean duen nobelista bati, arraroa egiten zaiola, bizitzen ari garenarekin, zaila egiten zaiola bere pertsonaiek hemendik aurrera zer pentsatuko duten erabakitzea. Ataka honetatik ez dakigu nola aterako garen, nola aterako den mundua, eta nobelista horrek ere ez daki nola aterako diren bere pertsonaiak. Hau jende askori gertatzen ari zaio eta niri ere bai. Ez dakit eragingo dion nobelari, proiektuan behintzat ez zegoen”, esan du.


Big Dataren eta adinekoen bakardadearen inguruko jardunaldiak eskainiko dituzte Basazabal jauregian - Uztarria (Azpeitia)\n2019ko urt. 30a, 17:03\nJoseba Doistua Deustuko Unibertsitateko ordezkaria, Leire Goenaga eta Estitxu Elduaien zinegotziak eta Gloria Martin psikologoa. (Maialen Etxaniz) Ikusi haundiago | Argazki originala\nAzpeitiko Udalak eta Deustuko Unibertsitateak bi jardunaldi eskainiko dituzte otsaileko aurreneko astean. Otsailaren 6an, asteazkena, Big Data teknologiaren inguruko jardunaldia egingo dute. Otsailaren 7an, aldiz, adineko pertsonen bakardadearen inguruko jardunaldia izango dira. Bi hitzorduak berritu eta formaziorako egokitu duten Basazabal jauregian eskainiko dituzte, goizetik eguerdira bitartean. Enpresetako kideek nahiz interesa duten herritarrek parte har dezakete Basazabalen eskainiko diren aurreneko formazio saioetan. Gaur azaldu dituzte jardunaldien inguruko xehetasun guztiak Estitxu Elduaien eta Leire Goenaga zinegotziek, Joseba Doistua Deustuko Unibertsitateko ordezkariak eta Gloria Martin psikologoak.\nOtsailaren 6ko jardunaldia Big Data, eraldaketa digitalaren faktore kritikoa izenburupean egingo dute, 09:00etatik 14:00etara. Eskualdeko enpresa eta norbanakoei dago zuzenduta, eta helburua da interesa dutenei Big Data teknologiaren ezaugarrien berri ematea eta enpresetan aplikatzeko aukerak ezagutaraztea. Big Datan adituak diren zenbait kidek eskainiko dute bost ordu iraungo duen jardunaldia.\nHonako hauek dira saioan landuko dituzten gaiak:\nDigitalizazioa. Eraldaketa digitalaren aroaren sorrera.\nCustomer Journey-en eboluzioa.\nBig Data: asmoa edo errealitatea.\nDatuen ereduak eta erabilera kasuak: deskribapenetik preskripziora.\nPraktika onenak: Big Data, uste genuena baino gertuago.\nOtsailaren 7ko jardunaldian, aldiz, adinekoen bakardadeaz eta horri aurre egiteko dauden moduez hitz egingo dute Nola egin aurre adineko pertsonen bakardadeari? izenburupean. Saio horren xedea da adineko pertsonen egoera hobeto ezagutzeko eta beren bizi baldintzak hobetzeko baliabideak eskaintzea. Saioa 09:00etan hasiko da eta 14:00etan bukatu. Hainbat adituk hartuko dute hitza jardunaldian, hala nola Javier Yanguas psikologoak, Gloria Martin psikologoak eta Edurne Zubia Azpeitiko Udaleko Gizarte Zerbitzuetako arduradun teknikoak.\nGloria Martin psikologoak azaldu duenez, jardunaldian zehar adineko pertsonen bakardadeaz ez ezik, haien zaintzaz arduratzen diren pertsonen beharrez eta senti ohi duten bakardadeaz ere hitz egingo dute. Martinen hitzetan, XXI. mendeko "gaixotasuna" da bakardadea. Gaur egun norbanako bakoitzak bere beharrei "soilik" erreparatzen diela adierazi du psikologoak, eta, horren harira, laguntzeko prest dauden boluntarioen ekarpena azpimarratu du. Martin psikologoaren arabera, adineko pertsonen zaintzaileek "hainbat behar" izaten dituzte, eta zenbaitetan "bakarrik" sentitzen dira. Horregatik eutsiko diote gaiari otsailaren 7ko jardunaldian. Udala adinekoen beharrak identifikatzeko egiten ari den azterketaren osagarri izango da saioa.\nHilaren 6ko edo 7ko saioetan parte hartu nahi dutenek izena eman beharko dute aurrez. Izen-ematea egiteko ez da epemugarik egongo, eta hiru modutara egin daiteke: Basazabal jauregira bertaratuta, formazioabasazabal@azpeitia.eus helbidera idatzita edo 688-845 118 telefonora deituta. Azpeitian erroldatuta dauden pertsonek 7,5 euro ordaindu beharko dute izen-ematea saioko. Erroldatuta ez daudenek, aldiz, 9,4 euro.\nBasazabal, formaziorako gune\nJoan zen ostiralean ireki zuten eraberritutako Basazabal jauregia. Bertan, Azpeitiko Turismo Bulegoa eta formaziorako gelak egokitu ditu Udalak. Horren harira, Estitxu Elduaien zinegotziak azaldu du herritarren formakuntza sustatzeko lanean aritu dela Udala azken urteetan: "Badira 2-3 urte Deustuko Unibertsitatearekin elkarlanean ikastaro eta jardunaldiak antolatzen ditugula profesionalentzat nahiz jorratutako gaietan interesa duten norbanakoentzat. Bide horretan antolatu ditugu otsaileko bi jardunaldiak ere". Leire Goenaga Formazio eta Hezkuntza zinegotziak ere Udalak formazioa sustatzeko egindako "apustua" azpimarratu du: "Azken urteetan herritarren formazioa indartzeko bideak ireki ditugu unibertsitateekin eta eragileekin hitzarmenak eginda. Orain, Basazabal eraikinean elkartuko dugu eskaintza. Modu horretan, lortu nahi duguna da Basazabal jauregia baliagarri izatea formakuntza eman edo eskaini nahi dutenentzat".


Agoteak\tAgote arrazaren jatorria ez dago batere argi, orain arte gaia aztertu duten ikerlariak ere ez dira ados jartzen.\nBaina gaur egun hedatuen dauden teoriek diotenez agoteak Frantziatik etorri ziren, denboretan hain zabaldua zegoen lepra eritasunetik eskapo. Preziski hori izaten ahal da Arizkungo jendeek agoteak zergatik baztertu zituzteneko arrazoi “ulerkor” bat, lepra zuten eta beraiengandik urrundu behar zen.\nAgoteek sufritu behar izan zituzten bazterketak gogorrak izan ziren dudarik gabe. Beraien artean ezkondu behar ziren, ez ziren lekukoekin nahasten ahal; bizkarrean katu baten hanka gorri bat margoturik eraman behar zuten agoteak zirela jakiteko eta kalean barna ibiltzen zirenean joare ttiki bat astindu behar zuten; ezin ziren herrian bertan bizi (Bozateko auzoa urrunxeago dago) eta beren etxeek ezin zuten Baztango armarria izan; Arizkungo elizan toki ezberdinean jartzen ziren burdin hesi batengatik berezituak; ur bedeinkatuko pila diferentea zuten eta elizara sartzeko ate ezberdin batetik ibiltzen ziren; mahai batean adibidez, ezin ziren herritarrak eta agoteak elkarrekin jarri.


Irekia Eusko Jaurlaritza - Gobierno Vasco :: Eusko Jaurlaritzak eremu digitalean euskara sustatzeko “Zure hatz marka euskaraz” izeneko kanpaina abiatu du\nEusko Jaurlaritzak eremu digitalean euskara…\nirekia__2_.jpeg Iturria: Irekia\nGaurtik azaroaren 10era bitartean herritarrei gailu elektronikoak euskaraz jartzeko deia egingo zaie\nGazteen artean euskara sormen digitalerako hizkuntza izateko helburuz sare sozialetan hainbat lehiaketa ere jarriko dira martxan\nEusko Jaurlaritzak gaur aurkeztu du “Zure hatz marka euskaraz” izeneko kanpaina Donostian egindako agerraldian. Kanpainaren helburua eremu digitalean euskararen erabilera sustatzea da eta horretarako ardatz bi izango ditu. Batetik gazteei sare sozialetan edukiak euskaraz sortzera animatuko zaie eta bestetik herritarrei gailuak euskaraz konfiguratzeko deia egingo zaie.\nHizkuntza Politikako sailburuorde Miren Dobaranek gaur aurkeztu du kanpaina Donostian egindako prentsaurrekoan. Berarekin batera kanpaina garatu duen IKOM enpresako kide den Izaro Iraetak ere parte hartu aurkezpenean.\nGobernu Kontseiluak apirilean onartu zuen Euskararen Aholku Batzordearen Ingurune Digitalean Euskara sustatzeko batzorde-atal bereziak adostutako “Euskararen Ingurune Digitala: Gomendioak 2021-2024” bide orria eta bertan, 10 gomendio ematen zaizkio Eusko Jaurlaritzari euskararen erabilera sustatzeko ingurune digitalean, eta 24 ekintza-proposamen zehazten dira horrekin batera. Gomendioen dokumentu horretan, hasteko, euskara ingurune digitalean bizirik eta bizi egoteko lau lan-lerro estrategiko definitzen dira.\nEuskarazko eduki digitalak sustatzea.\nEuskarazko tresna, aplikazio eta baliabide digitalak sustatzea.\nEuskarari eta euskarazko baliabideei ikusgarritasuna ematea, erabilera areagotzeko.\nZaintza teknologikoa ziurtatzea.\nHizkuntza Politikako sailburuorde Miren Dobaranek azaldu duenez “ezinbestekoa da zaintza teknologikoa ziurtatzea euskararentzako estrategia digital bat garatzeko, merkatuan agertzen diren berrikuntza teknologiko arrakastatsuenak, informazio eta komunikazio teknologietan (IKT) ematen diren joerak eta tresna berriak identifikatzeko edota beste hizkuntza zein herrialde batzuetan hizkuntzaren sustapenerako IKT arloan eta ingurune digitalean egiten denaren jarraipena egiteko”. Gaineratu duenez, “nekez erabiliko dugu ez dagoena, eta beraz, beharrezkoa da euskarazko eduki digitalak sustatzea, eta horretarako euskarazko tresna, aplikazio eta baliabide digitalak sustatzea. Horretarako ikusgarritasuna ere eman behar zaie. Beraz, lau helburu horiekin bat egiten du kanpaina honek”. Sarean lehen hitza euskaraz izatearen garrantzia ere nabarmendu du Hizkuntza Politikako sailburuordeak horrek ondoren hizkuntza hobespenei buruzko informazioa emango duelako.\nGaur Donostian aurkeztutako “Zure hatz marka euskaraz” kanpainak helburu bikoitza du:\nGazteek euskaraz sor dezaten bultzatzea.\nEuskaldunok erabiltzen ditugun gailuak euskaraz konfiguratzeko deia egitea.\nBi helburu horiek lortzeko egitasmo desberdinak jarriko dira martxan. Batetik, eta gazteek euskarazko eduki digitalak sortzera bultzatzeko, sare sozialetan (Instragram, Tik-Tok eta Youtuben) gazteak aktibatzeko lehiaketa egingo da. Horretarako hainbat preskriptore izango ditu kanpainak, besteak beste, Kai Nakai abeslaria, Anepe Acedo dantzaria, Aitziber Garmendia aktorea…\nAitziber Garmendia aktorea bera izango da gailu elektronikoak euskaraz aktibatzeko gonbita egingo duena. Hainbat tutorialen bitartez herritarrei gailuak nola euskaratu azalduko die. www.gozatusareaneuskaraz.eus atarian eta sare sozialetan egongo dira ikusi bideo tutorial horiek. Modu errazean azalduko dute mugikorrak, sistema eragileak… nola euskaratu.\nHerritarrek Egunean Behin Lehiaketan eta Lehen Hitza app-an ere aurkituko dute gaurtik azaroaren 10era bitartean martxan egongo den kanpaina.\nGPL eta Creative Commons lizentziak euskaraz eskuragarri daude jadanik, Eusko Jaurlaritzaren eta Euskararen Aholku Batzordearen lanari esker


“Rabba Rabba Girl!” jaialdia, Bilboko Itsasmuseum aretoan | Nontzeberri\nHasiera/MUSIKA/“Rabba Rabba Girl!” jaialdia, Bilboko Itsasmuseum aretoan\nRabba Rabba Girl! jaialdia rock musikaren munduan dabiltzan emakume taldeak sustatzeko ez ezik, emakume talde horien sormenari bidea zabaltzeko ere jaio da. Ekimenak Riot Girl 1990eko mobimendu feminista estatubatuarrean du abiapuntua. Izan ere, emakumeen rock taldeen zirkuitua sortze aldera sortutako mugimendu horrek gizonezkoen banden imitatzaile hutsen estereotipoak gainditu eta emakume taldeei ikusgarritasuna ematea izan zuen helburu.\nZikloaren helburua Euskal Herrian emakumeek zuzentzen dituzten taldeen edo emakumez eratutakoen musikaren programazioan erreferente bihurtzea da, batez ere gazteentzat, emakume musikari erreferenteak behar dituztelako.\nUrrian Zea Mays taldea aritu zen, eta asteburu honetako igandean, azaroaren 1ean, Dudu Ouchen taldea igoko da oholtzara. Azaroaren 8an, Vittersweet taldearen txanda izango da, eta azkenik, azaroaren 15ean, La Basu izango da jaialdiaren protagonista.\nEmanaldiak Itsasmuseum aretoan egingo dira, eta edukiera mugatua izango dute, distantzia sozialeko osasun-neurriak bermatzeko. Bigarren edizio honetako lehen kontzertua martxoaren 8an izan zen, La perra blanco eta Micky & The Buzz taldeekin, baina gainerako emanaldiak bertan behera utzi zituen pandemiak.


Andoni Idoiaga. Eusko Jaularitzako Portu eta Itsas Gaietako Zuzendaria: Ordenarik ezartzekotan, gure lehentasuna sektore arrantzale profesionala izan behar da, eta ondoren olgetakoa - Euskonews\nAndoni Idoiaga eibartarra Portu eta Itsas gaietako Zuzendaritzako jesarlekura ohitzen ari da oraindik, elkarrizketa hau egin diogunean. Hala ere, itsasoa ez da arrotza berarentzat, urte asko eman baititu Eusko Jaurlaritzako Arrantza Sailean. Ondo ezagunak ditu, beraz, portu asko eta askoren arazoak. Lehentasunez mintzatu zaigu Idoiaga: Bilbo eta Pasaiako portuen eskuduntzak lortzea, Ondarroan lonja eraikitzea... Beharbada, hankamotz irudituko zaizue solasaldi hau, Espainiako estatu osoko arrantzaleek –Bizkaia eta Gipuzkoakoek barne- hainbat portutako sarrerak oztopatu eta gero egina baita. Ez duzue, beraz, horri buruzko galderarik aurkituko, gaurkotasunaren kaltetan. Gainerakoan, karguan denbora gutxi egin izanak ez dio gure portuen osasunari buruzko diagnostiko zabala bat egitea eragotzi Idoiagari.\nIritsi berria zarela esan genezake…\nBai, hala da, abuztuan oporretan egon ginen. Irailean hasi ginenez… bada, bai, iritsi berria.\nEta zer aurkitu duzu mahai gainean?\nArrantzale mundutik nentorrenez, nahiko harreman estua neukan arrantzaren aterakuntza, komertzializatze eta eraldatze sektoreekin. Eta hemen, portuetan, harremana daukat oraindik aterakuntzarekin eta baita sektore komertzialarekin ere. Hau da, arrantza munduan neuzkan harremanak oraindik dauzkat, EAEra transferitutako portu gehienak arrantza-portuak baitira. Eta “gehienak” diot, baten batek bere arrantza-ontzidia galdu duelako osorik, baina lehen denak ziren arrantza-portuak. Arrantzaz ari naizenean arrantza profesionalez ari naiz noski, hirugarren zerrendako ontziez.\nZeintzuk dira, bada, transferitutako portuak?\nGuztiak, Bilbokoa eta Pasaiakoa izan ezik.\nZergatik hori, arrantza-portuak baino ezin daitezke transferitu ala?\nEz. Bermeo, esaterako, merkataritza-portua da, eta transferituta dago. Baina badira interes orokorreko izendatutako zenbait portu, eta Espainiak dio ezin zaiela horien eskumena autonomia erkidegoei eman. EAEn bi horiek dauzkagu, Pasaia eta Bilbo. Orain gutxi, hain zuzen, estatutuaren erreforma onartu dute Kataluniako legebiltzarrean, eta haiek, estatutu berriaren bitartez, orain estatuaren menpe dauden portu katalanak (Bartzelonakoa eta Tarragonakoa) Generalitat-en eskura igarotzea eskatu dute. Gu ere ildo beretik goaz. Espero dezagun interes orokorreko deritzan portu horiek transferitu ahal izatea. Orain da horretarako unea. Une guztiak dira onak, egia esan.\nZer irabaziko litzateke hala?\nHainbat gauza. Batetik, portu horiei bultzada ematea, penintsulako trafikoaren buru izan daitezela, eta Europarekin batzea. Orain asko hitz egiten ari da Short Sea Shipping delakoez (alegia, itsasoko autobideez). Bilbo eta Pasaiako portuak EAEra transferitu izan balira, beharbada, gobernu honek indar handiagoa izango zukeen portuok autobide horietan sartzeko, eta penintsulan buru izateko.\nHala ere badira, ezta? Esan gura dut oso portu garrantzitsuak direla orain ere…\nBai, jakina. Eta gainera, Abrako portuko handitze lanak ia amaituta daude. Baina transferituta egon balira, gaur egun baino indar eta garrantzi handiagoa edukiko lukete nire ustez.\nArrantza-portuei dagokienez, ontzidia gero eta txikiagoa da…\nBai, baina gobernuak buru-belarri ekin dio, Arrantza Sailaren bitartez, ontzidi hori berritzeari. Txikiagoa da beharbada, baina lehengoak baino dezente hobeak diren ontziz hornitu da. Baxura eta inguraketa ontzidietan, 100 GT baino gehiagoko ontzi guztiak altzairuzkoak dira dagoeneko…\n… parka, baina, zer dira GTak?\nOntziak daukan bolumen erabilgarriaren berri ematen duen neurria da.\n… zeozer esaten ari zinen horretaz, nik eten baino lehenago…\nBai, 100 GT baino gehiagoko ontzidia berritzea lortu da, lehengoek baino bizitzeko baldintza hobeak dituzten altzairuzko ontziekin. Zuretik altzairura igaroz, arrantzaleen bizi-baldintzak ez ezik arrainak ontzian bertan daukan tratamendua ere hobetu da, eta inguraketa metodo berriak ere ezarri dira, estatuan orain arte inon ez zeudenak. Horri esker, iguraketarako lanesku beharra moteldu eta mekanizazioa irabazten da; hori ona da, oraintxe arazoak daudelako arrantza sektorean, baxurakoan batez ere, behar adina arrantzale edukitzeko ontzi bakoitzean. 100 GT baino gutxiagoko ontzidian, berriz, berrikuntza poliesterrezko ontziekin egin da (altzairuzko baten bat ere badago). Kontuak kontu, dagoeneko ez da zurezko ontzirik egiten, bizi-baldintzak hobetu dira, eta arrantza mota edozein dela ere, metodo eta tresna berriak ezarri dira.\nZein izango da hurrengo urratsa?\nEman beharreko hurrengo urratsa -eta eman egingo da-, arraina harrapatu osteko prozesuan hobekuntzak ezartzea da. Ontziek arraina hartu eta lonjan ipintzen dute; orduan hasten da arrain horrek baldintza egokietan irauteko egin beharreko lana, eta baita arraina modu desberdinetan aurkeztu ahal izateko egin beharreko manipulazioa ere, kontsumitzaileek eta batez ere azalera handiko saltokiek eskatzen dutenez. Bide horretan, kontserba-enpresak kalitatearen aldeko apustua egiten ari dira, baina horren aurretik -edo horrekin batera- geuk eman behar ditugu urratsak portuetan instalazio onak egon daitezen, bai lehenbiziko salmentako lonjak bai arraina manipulatzeko instalazioak. Horixe da epe laburrean dugun erronka.\nGainerakoan, portuak egoera onetan daude?\nPortu gehienetan burututzat eman ditzakegu obra zibilik garrantzitsuenak. Orain mantenu-lanak egin behar dira noski, eta beharbada zeozer eraberritu beharko da. Bestalde, une honetan oso lan handia ari gara burutzen Mutrikuko portuko sarreran, segurtasuna hobetze aldera. Edonola, uste dut unea iritsi dela lehen aipatutako instalazioei emateko lehentasuna, eta ez obra zibilari.\nHainbat helburu eta erronka aipatu duzu. Badago lehentasun berezia daukan baten bat?\nOndarroako lonja eraikitzen hastea nahi nuke. Zoritxarrez, Ondarroak ez dauka ganorazko lonjarik ez baxurako ez itsas zabaleko arrantzarako, arrain gehien hartzen duen portua izanda. Izan ere, bertara joaten da Kantauri itsasoko ontzi gehien lehen hustuketa eta salmenta lanak egitera. Bestalde, lonja gabezia hori Pasaian ere badugu, baina hor ez dugu eskuduntzarik; Ahalegin handia egiten gabiltza behintzat portuaren zati arrantzalea transferitu diezaguten. Hori da, nire ustez, premiazkoena, Ondarroakoa batez ere.\nEta nola liteke Ondarroan lonjarik ez egotea, hainbeste ontzi sartzen bada bertara?\nOrain hiruzpalau urte Sailak lonja bat eraiki nahi izan zuen, baina egiten hasi ziren lanak ez zeuden Ondarroako plan berezian sartuta, eta hasierako lekura itzuli behar izan genuen. Ematen du orain akordioa lortu dela erabiltzaile guztien artean (altura eta baxurako arrantzaleak, eta Ondarroako komertzializatzaileak), lonjaren diseinua egiteko.\nHanditze lanak egiten dabiltza Bilbon, Pasaian ere bada zeozer…\nPasaian berriztapen egiten ari da, eta berriztapen horiekin batera portua handituko den ala ez aztertzen dabiltza, baina horiek portuaren beraren kontuak dira.\nEusko Jaurlaritzak ez dauka, orduan, batere zerikusirik?\nPortua Sustapen Ministerioaren menpekoa da. Dena dela, bertako administrazio-kontseiluan badago sail honek izendatutako jendea. Eta baita Bilbokoan ere, jakina. Baina ni, oraindik, ez naiz egon ez administrazio- kontseilu batean ez bestean, izendapenek badutelako beren inertzia.\nHitz egin dezagun kirol portuez. Gehiago behar dira, gutxiago?\nTeorian behintzat, beti behar dira gehiago, eta praktikan ere bai. Kontua da leku batzutan eskari handiegia dagoela, eta bestetan ez hainbestekoa. Zumaia, esaterako, ez dago guztiz beteta, baina alboko herrian, Getarian, eskaria eskaintza baino handiagoa da. Hara, denok ezin dugu ontzia etxeko atari aurrean eduki. Beraz, dagoen eskaintza banatu beharko da eskatzaileen artean. Gutxi da, asko da? Nire ustez, Orion eta Bermeon egingo diren instalazio berriekin, eta beste portu batzutan egingo diren pantalanekin, ez dut esango eskari osoa aseko dugunik, baina ia. Eta ez dut hala esango eskaria beti izaten delako eskaintza baino handiagoa, baina beste toki batzuetako ratioekin konparatuta, Europara hurbiltzen ari gara.\nEskaria beti handiagoa dela diozu. Hazten ari da, gainera?\nBai, eta gainera gero eta ohikoagoa da lehengoak baino ontzi handiagoak ikustea. Bistan da olgetako sektorea haziz doala.\nEta sustatu egiten da? Izan ere, EAEko instituzioak aisialdi-ekonomia -hala esan diezaiogun- bultzatzen ari direla suma daiteke, alegia, hirugarren sektorean oinarritutako ekonomia…\nArgi dago olgetako portuak egiten badira olgetako nautika bultzatzen ari dela. Baina uste dut, ordenarik ezartzekotan, gure lehentasuna sektore arrantzale profesionala izan behar dela eta ondoren olgetakoa. Arrantzale profesionalak horretatik bizi dira, eta hori ez zaigu sekula ahaztu behar. Haien beharrak ase eta gero, besteenez arduratzen has gaitezke.\nOlgetako nautikak ere aberastasuna sortzen du, baina…\nEgia da, baina nik neuk ez dakit nola neurtu. Badira teoriak. Batak dio zenbat eta pantalan gehiago ipini orduan eta ontzi gehiago egongo direla, eta jende gehiago etorriko dela herri horretara. Ni teoria horrekin bat nator, baina ez erabat. Izan ere, beste teoria batek dio herrikoak beraiek direla, hain zuzen, ontzien jabeak. Beraz, ez dakit pantalan gehiago egiteak aberastasunik sortzen duen.\nAurreko galdera egitean, zeharkako aberastasunaz nengoen pentsatzen batez ere. Getxon, esate baterako, aisdialdi industria indartsu bat loratu da kirol-portuaren gerizpean: zinemak, jatetxeak, tabernak… Hau da, lanpostuak eta diru mugimendua. Hala ere, ez dakit Getxokoa adibide bakana ez ote den…\nArgi dago hori ematen dela. Eta Getxon bezala egiten ari da Hondarribian, Zumaian… Hori hala da, eta gehiago egingo dira gainera. Negozio hori hor dago, eta orain arte ez genuen ezagutzen. Getxo muturreko adibidea da beharbada, oso inguru berezian dagoelako, baina argi dago olgetako nautikaren inguruan orain arte ustiatu gabeko negozioak ari direla hazten.\nEta herritarrek zelan hartzen dituzte kirol-portuak, edo kirol-portu proiektuak?\nOndo, lehen esan dizudanagatik: beraiek dira instalazioen erabiltzaile nagusiak, eta gainera kirol-portuak ez dira batere kaltegarriak herrientzat. Ez dute kutsatzen, ez dute hondakinik sortzen, ez eta zaratarik ere. Aldiz, negoziorako eskaintzen dituen aukerak balia daitezke. Uste dut kirol-portuak onuragarriak direla udalentzat.\nEAEko portuak zeozertan nabarmentzen dira, beste leku batzutakoekin konparatuta?\nEz dakit ba. Olgetari dagokionez, erakunde eusko-akitaniar baten barruan gaude, frantziar kostaldeko sei portu eta hemengoak biltzen dituena, eta uste dut hori ona dela haien kalitate maila bera lortzeko; frantsesek guk baino dezente eskarmentu handiagoa daukate olgeta-portu kudeaketan, eta orain haiekin parekatzen ari gara. Arrantza portuei dagokienez, ez dut uste inoren bekaitzik eduki behar dugunik, eta orain hasi behar dugun inbertsio aldi hau hastean, besteentzako eredu izango garela pentsatzen dut.\nInbertsioa aipatu duzunez… Zelan zabiltzate diru aldetik, gehiago beharko litzatekete?\n(Barre) Betiko galdera da hori! Beti behar da diru gehiago. Orain hainbat inbertsio egin behar dugu, eta argi dago lehentasuna eman beharko zaiela batzuei, ezin delako guztia aldi berean egin. Oraingoz, aurreko inbertsio batzuen inertziak garamatza: batez ere, Bermeoko portuko lanak eta orain hasi behar diren Motrikukoak. Proiektu berrien artean Ondarroako lonja dago, eta badira egitasmoak beste portu batzutan tegi izoztaileak, arraina manipulatzeko lonjak… eraikitzeko. Urtez urte joan beharko da, urtero zer egin daitekeen ikusten.\nItsasoko jendea nekatuta dago? Arrantzan dagoeneko gazterik ez dabilela esaten da beti… Arrantzale profesionalez ari zara, noski. Bada, egia da belaunaldi berriak ez direla zaharrak ordezkatzen ari, baina geratzen direnek aurrera egiten dute. Urte asko eman ditut Arrantza Sailean, eta ez dut inoiz ikusi ontzi berri bat saldu behar izana, itsasoratzeko jenderik ez edukitzearren. Erne, ez dut esan nahi erraza denik! Oso bizimodu gogorra da, etengabeko ahalegina eskatzen duena. Baina oraingoz hor daude itsasontziak. Ikusi beharko da zertan eragiten duen hemendik hamar edo hamabost urtera lanbidean jende gazterik ez hasteak. Joseba Andoni Idoiaga Uribe\nBilbon jaioa izanagatik, eibartarra da Andoni Idoiaga, pare bat egun besterik ez zeukan-eta gurasoek armagintzaren hiriburura eraman zutenean. Lehorrean bizi arren, beti eduki du harreman estua itsasoarekin; aita Mundakakoa izaki, Laida eta Laga inguruan ordu asko emana da Portu eta Itsas Gaietako Zuzendari berria. Itsasoarenganako grinak, seguruenik, zerikusi handia eduki zuen Idoiagak ikasketak aukeratzeko garaian, batxillera amaituta Madrilera jo baitzuen Itsas-ingenieritza ikastera. 1986tik dago Eusko Jaurlaritzan. Nezakaritza eta Arrantza Sailean sartu zen funtzionario (arrantza azpisailean, zer esanik ez), eta 2004an Arrantza-guneen Garapen Zuzendari izendatu zuen. Aurtengo uztailaren erdira arte egon da kargu horretan, eta hil horren amaieran hartu zuen ardura berria.


Bizkaiko Hitza | Bizkaia Archives - Page 488 of 491 - Bizkaiko Hitza\napirilak 13 | Bizkaia |\t561\napirilak 13 | Bizkaia |\t352\napirilak 13 | Bizkaia |\t349\napirilak 13 | Bizkaia |\t38\napirilak 13 | Bizkaia |\t341\nAskatasun haizea »\nZiortza-Bolibarren eta Iurretan ondo baino hobeto dakite Usansoloko herritarrak zelan dauden. Izan ere, eurek ere antzeko prozesuetan sartu behar izan zuten euren herriak eurenak bihurtu eta hala onar ziezaieten lortzeko.\n“Preso baldin bazaude, askatasuna nahi duzu. Bada, guk ere berdin. Gu, Durangoren indarra zela eta ez zela, preso geunden. Herria geurea izatea zen gure helburua. Ondo, gaizki, hobeto zein baliabide gehiago edo gutxiagorekin egon, baina, gutxienez, etxea gurea da, gurea da herria. Askatasuna lortzea izan zen garrantzitsuena”. Berba horiekin laburbildu du Mikel Sopelanak, sorterriaren desanexioa lortzeko batzordean lanean aritu ziren iurretarretako batek, udalerri burujabe bihurtzeak zer esan gura izan zuen eurentzat.\nZiortza-Bolibarren ere antzeko irudipena zeukaten. “Zergatik nahi genuen desanexioa? Beti sentitu garelako bolibartarrak, eta geure herria nahi genuelako”, azaldu du Rakel Gandiagak, Bizkaiko Foru Aldundiagaz negoziazioetan ibili zen batzordeko kideak. “Garrantzitsuena da geuk erabakitzen dugula zelako herria nahi dugun. Horrez gain, arlo ekonomikoan onura eta abantaila asko izan ditugu. Azken batean, beste herri baten zati bat edo menpekoa izan beharrean, geu gara herria”, azaldu du.\n2004ko azaroaren 30ean lortu zuten Markina-Xemeindik banatzea. Gandiagak gogora ekarri du prozesua luzea izan zela, eta zailtasun nagusia, haien kasuan, Bizkaiko Foru Aldundiak jartzen zituen oztopoak izan zirela deritzo. “Ziortza-Bolibarko herritarrok kolore askotakoak izan gara beti. Hala ere, guztiok bat egin dugu prozesu honetan. Guztiok sentitu izan dugu Ziortza-Bolibar Ziortza-Bolibar dela. Aldundiak jarri dizkigu oztopoak, eta hark geldotu du prozesua. Dena den, burugogorrak garela ikusi zuten, eta ezin izan gintuzten geldiarazi”, adierazi du garai hura gogoratuta.\n1969an, erabaki politiko batek Markina-Xemeingo auzo bihurtu zuen Ziortza-Bolibar. Garai hartan, hainbat herriri gertatu zitzaien gauza bera. Askok lehengora bueltatzea lortu zuten —Lea Artibain, Berriatuak, esaterako—. 1986an, Ziortza-Bolibarko herritarrek bide berari ekitea erabaki zuten: herri izan nahi zuten berriz ere.\nEta, azkenean, lortu zuten. Bolibartarrek euren beharrak definitu eta defendatzeko eskubidea daukate, beste edozein herritan gertatzen den bezala. Orain, 450 biztanle inguru ditu herriak. Egunero bizimoduan Markina-Xemeinera joaten jarraitu behar dute, besteak beste, liburutegirik eta ikastetxerik ez daukatelako herrian. Dena den, “herri bizia nahi baldin baduzu, lan egin behar da”, ondorioztatu du Gandiagak. Desanexioak alde txarrik ez duela iruditzen zaio berari.\nIurreta Durangotik desanexionatu zenetik, 22 urte beteko dira aurten. Mikel Sopelanak gogora ekarri du prozesu hura ere “gogorra” eta “urte askotakoa” izan zela. 1926an Durangora anexionatu zutenetik, hainbat saio egin dituzte iurretarrek euren herria berreskuratzeko, eta ez zuten lortu 1989ko maiatzaren 23ra arte.\nLorpen haren hasiera denentzat ez zen pozgarria izan, ordea. “Baten batzuek beti izango dute zerbait esateko: durangarrak izango bagina, igerilekuetara, adibidez, doan sartuko ginateke. Hasieran beti dago horrelakoak esaten dituenik”, adierazi du Sopelanak.\nDena dela, gogora ekarri du iurretarrentzako zailtasunik handiena durangarren kredituei aurre egiteko eskatu zieten erantzukizuna izan zela. “Durango hiribilduko bilauek hainbat konpromiso zituzten, hainbat kreditu zeuzkaten eskatuta, eta esaten ziguten guk ere ordaindu behar genituela kreditu horiek. Azkenean, ados jarri ginen, eta bakoitzak bere etxean aurrera egin du”.\nSarri herri handiek handiago izateko nahi bat izaten dutela deritzo: “Jabe izan gura dute. Baina hori gezurra da. Hemen bakoitza bere etxearen jabe da, bakoitzak berea”, adierazi du Sopelanak.\nIurretak herri gisa beteko dituen 22 urteetan arazoak egon direla azaldu du, eta gaur egun ere badaudela. “Hala ere, arazoak geure etxe barruan ditugu, ez beste batzuen kontra”, esan du. “Herria gurea da, eta ez beste batzuena. Hori da garrantzitsuena”, laburbildu du.\nHori dela eta, batzuek zein besteek azaldu dute azaroaren 30a egun handia dela Ziortza-Bolibarkoentzat eta maiatzaren 23a, berriz, Iurretakoentzat. Ospakizunetarako egun handiak dira batean eta bestean. Hain zuzen, sasoi batean galdutako askatasuna berreskuratu zuten egunak.\nROCK ETA HEAVY GAUAK GAUR ETA BIHAR »\napirilak 13 | Bizkaia |\t378\nRock eta heavy doinuek beteko dituzte gaur eta bihar Barakaldo inguruak, Edaska Rock klubak antolatutako kontzertuen bitartez. Madrilgo Steel Horse —irudian— taldearen emanaldia izango da gaur. Judas Priest, Iron Maiden, Black Sabbath eta Accept taldeen ildo edo estiloari jarraitzen dio talde horrek. Aurretik, Barakaldoko Seven Black Roses taldeak ekingo dio gauari, 21:00etan. Sarrerak zortzi euro balio du. Bestalde, bihar Bizkaiko lau talderen ikuskizuna egongo da: Dementzia, Eskean, Striknina eta Napalm igoko dira agertokira. 20:00etan hasiko dira kontzertuak, eta sarrerak hiru euro balio du.


Webgune honek cookieak erabil ditzake (informazio-artxibo txikiak, zerbitzariak bidaltzen dituenak gunera sartzen den ordenagailura) funtzio jakin batzuk egiteko, zeinak ezinbestekoak baitira guneak behar bezala funtzionatzeko eta hura behar bezala bisualizatzeko (Kontsultatu gure COOKIEN POLITIKA).\nACVk erabiltzaileen esku jartzen du PRIBATUTASUN POLITIKA, eta erabiltzaileei horren inguruko alderdien berri ematen die.\nACVk ez die erabiltzaileei edo hirugarren pertsonei ACVn titulartasunpeko jabetza intelektualik transferitzen, eta ondasun horien gaineko eta horientzako eskubide, titulu eta interes guztiek ACVarenak bakarrik izaten jarraituko dute. ACVkin lotuta erabiltzen diren zeinu bereizgarriak eta gainerako marka komertzialak, zerbitzu-markak, grafikoak eta logotipoak, edo webgunea ACVk erregistratutako edo ACVn erabiltzeko emandako marka komertzialak dira. Webgunearekin lotuta erabiltzen diren beste marka komertzial, zerbitzu-marka, grafiko eta logotipo batzuk hirugarrenen marka komertzialak izan daitezke. Webgunea erabiltzeak ez dizu inolako eskubiderik edo lizentziarik ematen ACV edo hirugarrenen edozein marka erreproduzitzeko edo beste modu batera erabiltzeko.\nwww.acvmultimedia.com webgunean agertzen diren edukiak azken eguneratze-datan indarrean daudenak dira: webgunearen titularrak eskubidea izango du sartutako informazioa eta edukiak eguneratzeko, aldatzeko edo ezabatzeko.\nwww.acvmultimedia.com webgunean agertzen diren edukien gaineko eskubide guztiak web-orriaren titularrari dagozkio. Alde horretatik, debekatuta dago horiek ustiatzea, haien baimenik gabe eta www.acvmultimedia.com webgunearen titularraren berariazko baimenik gabe.\nwww.acvmultimedia.com webgunean sartzeak ez die erabiltzaileei bertan ostatatzen diren edukien jabetza intelektualeko eskubideen gaineko inolako titulartasunik ematen. Debekatuta dago titularren baimenik ez duten hirugarrenek izen komertziala, markak, zeinu bereizgarriak eta web orri honetako zerbitzuak erabiltzea. www.acvmultimedia.com webgunearen titularrak beretzat gordetzen du jabetza intelektualeko eskubideak urratzen edo urratzen dituzten erabiltzaileen aurka dagozkion akzio judizialak gauzatzeko aukera.